மாணவர் உதவித் தொகை திருடப்பட்ட சம்பவம்; பாதிக்கப்பட்ட பள்ளிக்கு தொகை திரும்ப வழங்கப்படும்

கோலாலம்பூர், ஜன 18 – பள்ளி மாணவர்களுக்கான உதவித் தொகை கொள்ளையிடப்பட்ட சம்பவத்தில், பாதிக்கப்பட்ட பள்ளிக்கு மீண்டும் அந்த தொகையை வழங்குவதற்கான ஏற்பாடுகளை கல்வியமைச்சு செய்யும். அந்த தொகை, பள்ளி மாணவர்களின் உரிமையென, கல்வியமைச்சர் Fadhlina Sidek தெரிவித்தார்.

இவ்வேளையில், அந்த பணம் திருடப்பட்டது தொடர்பில் போலீசார் விசாரணை மேற்கொண்டிருக்கும் நிலையில்,அந்த சம்பவத்தில் தொகையை கையாளும் விஷயத்தில் SOP நிர்ணயிக்கப்பட்ட விதிமுறைகள் மீறப்பட்டிருப்பதாக அமைச்சர் கூறினார். 10,000 ரிங்கிட்டுக்கு அதிகமான பணத்தை வங்கியிலிருந்து எடுக்க வேண்டுமென்றால் , உடன் பாதுகாப்பு அதிகாரி இருக்க வேண்டும் என்ற விதிமுறை அந்த சம்பவத்தில் மீறப்பட்டிருப்பதாக அவர் கூறினார்.

நேற்று முன்தினம், சிலாங்கூர், Beranang- கிலுள்ள பள்ளிக்கு ஒதுக்கப்பட்டிருந்த 1 லட்சத்து 9,000 ரிங்கிட் பணத்தை, தலைமையாசிரியர் வங்கியிருலிருந்து எடுத்து, காரில் வைத்து அருகிலிருந்த கடைக்குச் சென்றபோது , களவாடப்பட்டது .

 Tags
aid stolen

School cash


சிங்கப்பூரின் மாபெரும்  தொழில்நுட்ப நிறுவனமான Grab ; ஆயிரம் பணியாளர்களை வேலை நீக்கம் செய்யப்போவதாக அறிவிப்பு

சிங்கப்பூரை தளமாக கொண்டு செயல்படும், மாபெரும் தொழில்நுட்ப நிறுவனமான Grab, அதன் ஆயிரத்துக்கும் அதிகமான தொழிலாளர்களை பணிநீக்கம் செய்யவுள்ளது.

அந்த எண்ணிக்கை, அந்நிறுவனத்தின் மொத்த ஊழியர்களில் 11 விழுக்காடு ஆகும் என, அதன் தலைமை செயல்முறை அதிகாரி அந்தோனி தான் தெரிவித்தார்.

2012-ஆம் ஆண்டு, மலேசியாவில் வாடகை வாகனங்கள் சேவையை வழங்கும் நிறுவனமாக தொடங்கப்பட்ட Grab, அதன் பின்னர் தென்கிழக்காசியாவின்மிகப்பெரிய சவாரி-ஹைலிங் நிறுவனமாக மாறியதோடு, இலக்கவியல் முறையில் பணம் செலுத்தும் சேவை உட்பட நிதி சேவைகளை வழங்கும் நிறுவனமாகவும் விரிவடைந்தது.

எனவே, அந்நிறுவனம் தனது இழப்பை கட்டுப்படுத்தும் நடவடிகைகளில் கவனம் செலுத்தி வருவதோடு, இவ்வாண்டு இறுதிக்குள் அதனை முறியடிக்கும் முயற்சியிலும் முழு மூச்சாக ஈடுபட்டுள்ளது.

அதன் அடிப்படையிலேயே, அந்நிறுவனத்தின் ஆயிரம் பணியாளர்கள் இடைநீக்கம் செய்யப்படுவதாகவும், இலாபத்தை மட்டுமே நோக்கமாக கொண்டு அந்நடவடிக்கை மேற்கொள்ளப்படவில்லை எனவும், தான் கூறியுள்ளார்.

 Tags
Grab to lay off

over 1000 employees

singapore

tech giant


அடுக்குமாடி குடியிருப்பின் பத்தாவது மாடியிலிருந்து கீழே விழுந்த 12 வயது சிறுமி மரணம்

லாபுவான், ஜூலை 4 – அடுக்குமாடி குடியிருப்பு ஒன்றின் பத்தாவது மாடியிலிருந்து கீழே விழுந்த 12 வயது சிறுமி ஒருவர் உயிரிழந்தார்.

இன்று அதிகாலை மணி 5.28 வாக்கில், அந்த சிறுமியின் உடல், அடுக்குமாடி குடியிருப்பின் முதலாவது மாடியிலிருந்து கண்டெடுக்கப்பட்டது.

பத்தாவது மாடியிலுள்ள, மின்தூக்கிக்கு அருகிலுள்ள, வேலியிடப்பட்ட பகுதியிலிருந்து, அச்சிறுமி கீழே விழுந்திருக்கலாம் என நம்பப்படுவதாக, லபுவான் மாவட்ட போலீஸ் தலைவர் சுப்ரிடெண்டன் அஹ்மட் ஜவிலா தெரிவித்தார்.

அச்சிறுமி சம்பவ இடத்திலேயே உயிரிழந்ததை, மருத்துவ பணியாளர்கள் உறுதிப்படுத்தினர்.

அச்சம்பவத்தில் குற்றச் செயல் எதுவும் உள்ளதற்காக தடயம் ஏதும் இல்லாததால், அதனை ஒரு திடீர் மரணமாக போலீசார் வகைப்படுத்தியுள்ளனர்.

 Tags
jatuh dari tingkat 10

Kanak-kanak

maut


அந்நிய சுற்றுப் பயணிகளால் மீண்டும் தொல்லை ; பாலி இந்து ஆலயத்தில் நிர்வாணமாக தியானம் செய்த ஆடவனுக்கு வலைவீச்சு

ஜகார்த்தா, அக்டோபர் 5 – பாலியிலுள்ள இந்து கோவிலில், உடலில் ஒரு பொட்டு ஆடையின்றி நிர்வாணமாக தியானம் செய்யும் காணொளியை வெளியிட்டு, வேண்டுமென்றே சினமூட்டும் நடவடிக்கையில் ஈடுபட்ட அந்நிய நாட்டு ஆடவன் ஒருவனை பாலி போலீசார் அடையாளம் கண்டு வருகின்றனர்.

ஆடவன் ஒரு நிர்வாணமால கோவியில் தியானம் செய்யும் வீடியோ ஒன்று வைரலானதை அடுத்து அச்சம்பவம் வெளிச்சத்துக்கு வந்தது.

அந்த வீடியோவில், ஆடை இன்றி நிர்வாணமாக இருக்கும் ஆடவன் ஒருவன், கோவியில் சம்மளக்கால் போட்டு கண்களை மூடியவாறு அமர்ந்துள்ளான்.

அந்த காணொளியை பகிர்ந்துள்ள உள்ளூர் சமூக ஊடக பிரபலம் ஒருவர், அவ்வாடவனை கடுமையாக சாடியுள்ளார்.

உள்ளூர் மக்களின் உணர்வுகளுக்கும், பாரம்பரியமாக அவர்கள் கடைப்பிடித்து வரும் மரபுகளுக்கு அவன் மதிப்பளிக்க தவறிவிட்டதாக அவர் குறிப்பிட்டுள்ளார்.

அதனால், பாலி மக்களை அவமதிக்கும் வகையில் அச்செயலை புரிந்த ஆடவனை குடிநுழைவு அதிகாரிகள் கைதுச் செய்ய வேண்டுமெனவும் அவர் கேட்டுக் கொண்டுள்ளார்.

அவ்வாடவன் எந்த நாட்டைச் சேர்ந்தவன் என்பதை அதிகாரிகள் அடையாளம் கண்டுள்ளனர். எனினும், மேல் விவரங்கள் எதையும் அவர்கள் இன்னும் வெளியிடவில்லை.

விசாரணை தொடர்ந்து மேற்கொள்ளப்பட்டு வருகிறது.

உலகின் பிரபல சுற்றுலாத் தளங்களில் ஒன்றாக விளங்கும் பாலிக்கு வரும் அந்நிய சுற்றுப் பயணிகள், பாரம்பரியத்திற்கு அதிக மதிப்பளிக்கும் உள்ளூர் மக்களின் உணர்வுகளை தூண்டும் நடவடிக்கைகளில் ஈடுபடுவது வழக்கமாகியுள்ளது.

குறிப்பாக, பாலி மக்களின் நம்பிக்கையை அவமதிக்கும் வகையிலும், ஒழுக்கமற்ற முறையிலும் நடந்து கொண்ட ரஷ்யா மற்றும் டென்மார்க் சுற்றுப் பயணிகள், முறையே இவ்வாண்டு ஏப்ரல் மற்றும் ஜூன் மாதங்களில் பாலியை விட்டு விரட்டியடிக்கப்பட்டது குறிப்பிடத்தக்கது.

 Tags
Hunt for naked tourist who meditated at Hindu

shrine with no clothes on: Furious Bali officials search for foreigner after video goes viral


பிரமிட் பண மேடு ; தொழிலாளர்களுக்கு பகிர்ந்த சீன  நிறுவனம்

பெய்ஜிங், ஜன 31 – சீனாவில், நிறுவனம் ஒன்று மேடையில், 90 லட்சம் டாலர் பணத்தை, பிரமிட் மலை போன்று அடுக்கி வைத்து, பின்னர் போனசாக அந்த பணத்தை தனது சிறந்த பணியாளர்களுக்கு பகிர்ந்த காணொளி பலரது கவனத்தைப் பெற்றிருக்கின்றது.

சீனா உட்பட உலகம் முழுவதிலும் 5,100-கும் அதிகமான தொழிலாளர்களைக் கொண்ட Henan Mine எனப்படும் அந்த நிறுவனம் கடந்தாண்டு 136 கோடி டாலர் வருமானத்தைப் பதிவு செய்தது.

அதையடுத்து, தனது ஊழியர்களுக்கு அந்த நிறுவனம் போனசை அறிவித்த நிலையில், சிலர் தங்களுக்கு ரொக்கமாக வழங்கப்பட்ட பணத்தை கையில் தூக்கிச் செல்ல கூட முடியாமல் தடுமாறியதையும் அந்த காணொளியில் காண முடிந்தது.

இதனிடையே, இந்த காணொளி குறித்து கருத்துரைத்த சமூக வலைத்தளவாசிகள் , வங்கியிலிருந்து பணத்தை எடுத்து, அதை பெற்றுக் கொண்ட நபர் மீண்டும் அந்த பணத்தை வங்கிக்கு தான் கொண்டு செல்ல வேண்டும். பிறகு ஏன் இப்படியொரு ஆர்ப்பாட்டம் . இந்த வர்த்தக கலாச்சாரம் தங்களுக்கு பிடிக்கவில்லை என அவர்கள் குறிப்பிட்டுள்ளனர்.

 Tags
Chinese firm

hands out bonuses

millions to employees

Party

piles $9 million


இசையமைப்பாளர் தேவா, நடிகர் வடிவேலுவுக்கு போலி டாக்டர் பட்டம் !

சென்னை, மார்ச் 1 – சில தினங்களுக்கு முன்பு நடிகர் வடிவேலு, இசையமைப்பாளர் தேவா உள்ளிட்ட 50- கும் மேற்பட்டோருக்கு கவுரவ டாக்டர் பட்டம் என்ற பெயரில் , போலியாக பட்டங்கள் வழங்கப்பட்டிருப்பதாக பெரும் சர்ச்சை எழுந்துள்ளது.

அந்த பட்டம் வழங்கும் நிகழ்ச்சி அண்ணா பல்கலைக்கழகத்தில் நடைபெற்று இருக்கின்றது.

இந்நிலையில் , சர்வதேச ஊழல் எதிர்ப்பு மற்றும் மனித உரிமை ஆணையம் என்ற பெயரில் அரசு முத்திரையை தவறாக பயன்படுத்தி சென்னை, அண்ணா பல்கலைக்கழகத்தில் போலியாக டாக்டர் பட்டம் கொடுக்கப்பட்டதாக குற்றச்சாட்டு எழுந்தது.

அதையடுத்து, இந்த டாக்டர் பட்டத்திற்கும், அண்ணா பல்கலைகழகத்திற்கும் எவ்வித தொடர்பும் இல்லை என்று அப்பல்கலைக்கழக துணைவேந்தர் ஆர். வேல்ராஜ் தெரிவித்திருக்கிறார்.

அந்த நிகழ்சியை நடத்திய அமைப்பு ஓய்வு பெற்ற நீதிபதியை ஏமாற்றி, அண்ணா பல்கலைக்கழகத்தையும் ஏமாற்றி உள்ளனர். ஆளுநர் செயலாளர், உயர்கல்வித் துறைக்கு தகவல் தெரிவிக்கப்பட்டுள்ளது. நடவடிக்கை எடுக்க ஆளுநர் மாளிகையும் , அரசும் அறிவுறுத்தியுள்ளது என வேல்ராஜ் குறிப்பிட்டார்.

 Tags
actor Vadivelu

fake doctorate

Music composer Deva


சிறுவன் முதலையை முதுகில் சுமந்து செல்லும் காணொளி வைரல்

இந்தோனேசியா, ஜகார்த்தாவில், மிகவும் சாதரணமாக சிறுவன் ஒருவன் முதலையை முதுகில் சுமந்து செல்லும் காணொளி ஒன்று வைரலாகியுள்ளது.

@berbagisemangat எனும் இண்ஸ்டாகிராம் சமூக ஊடகத்தில் அந்த காணொளி பதிவேற்றம் செய்யப்பட்டுள்ளது.

அரைக் கால்சட்டை மட்டும் அணிந்திருக்கும் சிறுவன் ஒருவன், வாய் கட்டப்படாத முதலை ஒன்றை தனது முதுகில் சுமந்தவாறு, கூடி நிற்கும் கம்பத்து மக்கள் சிலரை கடந்து செல்லும் காட்சி அந்த காணொளியில் இடம்பெற்றுள்ளது.

முதலையின் இரு கால்களை மட்டுமே அச்சிறுவன் பிடித்துக் கொண்டுள்ளான். முதலை மிகவும் அமைதியாக அவன் பின்னால் வலம் வரும் அந்த காட்சி வியப்பை ஏற்படுத்தியுள்ளதால், அது குறித்து சமூக ஊடக பயனர்கள் பல்வேறு கருத்துகளை பதிவிட்டு வருகின்றனர்.

 Tags
A lazy boy carrying a crocodile on his back


உயர் ஆற்றல் கொண்ட மோட்டார் ஓட்டுனர் ; MPV வாகனத்திற்குள் தூக்கியெறிப்பட்டதில் உயிரிழந்தார்

பேராக், ஈப்போவில், உயர் ஆற்றல் கொண்ட மோட்டார் சைக்கிளோட்டி ஒருவர், MPV ரக வாகனத்தில் மோதி உயிரிழந்தார்.

அதிவேகமாக MPV வாகனத்தின் பக்கவாட்டில் மோதியதால், அவர் MPV வாகனத்தில், பயணி அமரும் முன்புற இருக்கையின் கண்ணாடியை உடைத்துக் கொண்டு உள் புகுந்ததாக கூறப்படுகிறது.

நேற்று நண்பகல் மணி 12.35 வாக்கில், ஜாலான் தம்புனில் நிகழ்ந்த அவ்விபத்தில், 35 வயது முஹமட் பாரிட் முஹமட் யூசோப் உயிரிழந்தார்.

காயத்திற்கு இலக்கான 45 வயது MPV ஓட்டுனர் மருத்துவமனைக்கு கொண்டு செல்லப்பட்டார்.

சாலையின் வலது புறம் நோக்கி வளைய முற்பட்ட புரோட்டோன் எக்ஜோரா வாகனத்தை ; எதிர்புறத்திலிருந்து வந்த மோட்டார் சைக்கிளோட்டி, மோதி விபத்துக்குள்ளானது தொடக்க கட்ட விசாரணையில் தெரிய வந்துள்ளதாக, ஈப்போ போலீஸ் தலைவர் அசிஸ்டன் கமிஸ்னர் யாஹ்யா ஹசான் தெரிவித்தார்.

அவ்விபத்தால், MPV வாகனத்தில் தீ ஏற்பட்ட போதும், அது கட்டுப்படுத்தப்பட்டது.

 Tags
berkuasa tinggi maut

Penunggang motosikal

tercampak masuk dalam MPV


ஷா அலாம் பத்து தீக்காவில்  அணிச்சல்  செய்முறை பட்டறையும்  வியாபார வாய்ப்பு  கலந்துரையாடலும் நடைபெறும்

ஷா அலாம், ஆக 4 – தனித்து வாழும் தாய்மார்கள் மற்றும் விவேக பெண்களின் மலேசிய இயக்கம் கடந்த 24 ஆண்டுகாலமாக பல்வேறு கைத்தொழில் பயிற்சி பட்டறைகளை நடத்தி வருகிறது. இந்த பயிற்சி பட்டறைகளில் கலந்துகொண்ட பல பெண்கள் இந்த இயக்கத்தின் மூலமாக சிறுதொழில் விபாபாராம் நடத்தி தங்களது வருமானத்தை உயர்த்திக் கொண்டுள்ளனர். 1999 ஆம் ஆண்டிலிருந்து இன்று வரை பெண்களுக்காக சிறப்பான பல்வேறு பயிற்சிகளை இந்த இயக்கம் நடத்தி வந்துள்ளது. அந்த வகையில் இந்த இயக்கம் ஆகஸ்ட் 6 ஆம்தேதி ஞாயிற்றுக்கிழமை ஷா அலாம் , பத்து தீகாவிலுள்ள ஸ்ரீ மகா மாரியம்மன் ஆலயத்தில் பிற்பகல் 2 மணி முதல் மாலை 6 மணிவரை அணிச்சல் (கேக் ) தயாரிக்கும் பயிற்சி பட்றையையும் வியாபார வாய்ப்பு தொடர்பான கலந்துரையாடலையும் ஏற்பாடு செய்துள்ளளது. பெண்கள் சுயத் தொழில் கற்று முன்னேறவும் , சொந்தக் காலில் நிற்கவும், வருமானத்தை அதிகரிப்பதற்கும் தன்நம்பிக்கையை வளர்க்கவும் இப்பயிற்சி துணைபுரியும் என்பதால் இதில் கலந்து சிறப்பிக்கும்படி அந்த இயக்கத்தின் தலைவரான ரூபஸ்ரீ யோகிஸ்வரன் கேட்டுக்கொள்கிறார். இது செய்முறை பயிற்சி பட்டறையாகும் . இதில் கலந்துகொள்வோர் நிச்சயமாக கேக் தயாரிக்கும் ஆற்றலை பெறுவார்கள் என்பதால் ஆர்வத்தோடு இந்நிகழ்ச்சியில் பங்கேற்கும்படி கேட்டுக்கொள்ளப்படுகின்றனர். முன்பதிவுக்கு 011-511134209 மற்றும் 017-4036648 ஆகிய எண்களுடன் தொடர்புகொள்ளும்படி கேட்டுக்கொள்ளப்படுகின்றனர்.

 Tags
In ten dikas the team recipe Workshop

shah alam

too Business opportunity Discussion will take place


ஜொகூரில் பலகை வீடுகள் தீக்கிரையாகின

ஜொகூர், கம்போங் பாகார் பத்துமில், பத்து பலகை வீடுகள் தீக்கிரையாகின. அந்த தீ விபத்து குறித்து, மாலை மணி 7.11 வாக்கில், அவசர அழைப்பு கிடைத்தாக, மாநில தீயணைப்பு மீட்புத் துறை பேச்சாளர் ஒருவர் தெரிவித்தார். தீயணைப்பு வீரர்கள், சம்பவ இடத்தை அடைந்த போது, அங்கு கரும்புகை சூழ்ந்திருந்தது. அதோடு, பத்து வீடுகள் 95 விழுக்காடு தீக்கிரையாகி இருந்தன. எனினும், அவை காலி வீடுகள் என்பதால், உயிருடற் சேதம் எதுவும் ஏற்படவில்லை. தீக்கான காரணம் ஆராயப்பட்டு வருகிறது.

 Tags
destroyed

Fire

houses

johor

night

squatter


சிறையிலிருந்து  ஈரான் நடிகை விடுதலை

துபாய், ஜன 5 – அரசு எதிர்ப்பு ஆர்ப்பாட்டத்தில் கலந்துகொண்டவர்களுக்கு ஆதரவு தெரிவித்ததற்காக தடுத்து வைக்கப்பட்டிருந்த ஈரானின் பிரபல முன்னணி நடிகை Taraneh Alidoosti ஜாமினில் விடுதலை செய்யப்பட்டார். “ The Salesman “ திரைப்படத்தில் அவர் சிறந்த நடிப்பை வெளிப்படுத்தியிருந்தார். இதற்காக அந்த திரைப்படம் 2017 – ஆம் ஆண்டின் Academy விருதையும் வென்றது. ஈரானில் பெண்கள் கட்டாயமாக முக அங்கியை அணிய வேண்டும் என்ற கட்டுப்பாடு இருந்தபோதிலும் முக அங்கி எதுவுமின்றி அரசு எதிர்ப்பு ஆர்ப்பாட்டக்காரர்களுக்கு ஆதரவு தெரிவித்து நடிகை Taraneh Alidoosti தமது Instagram – மில் புகைப்படத்தை பதிவேற்றம் செய்திருந்தார். டிசம்பர் 17 – ஆம் தேதி கைது செய்யப்பட்ட Alidoosti இன்று விடுதலை செய்யப்பட்டதாக அவரது வழக்கறிஞர் தெரிவித்தார்.

 Tags
actress Alidoosti

anti-govt

frees

iran

jailed

unrest


இன்று அமைச்சரவை மாற்றம்  கிடையாது பிரதமர் அன்வார் தகவல்

கோலாலம்பூர், அக் 4 – இன்று அமைச்சரவை மாற்றம் செய்யப்படலாம் என்று வெளியான ஆருடங்களை பிரதமர் டத்தோஸ்ரீ அன்வார் இப்ராஹிம் மறுத்திருக்கிறார். நேற்று மாட்சிமை தங்கிய பேரரசருடன் நடைபெற்ற கூட்டம் வழக்கமாக அமைச்சரவை கூட்டத்திற்கு முந்தைய சந்திப்பு கூட்டமாகும் என அன்வார் விளக்கம் அளித்தார். பேரரசருடன் நடத்தப்பட்ட கூட்டத்திற்கும் அமைச்சரவை மாற்றத்திற்கும் எந்தவொரு தொடர்பும் இல்லையென அன்வார் தெரிவித்தார். இன்றைய அமைச்சரவை கூட்டத்திற்குப் பின் தாம் சபாவுக்கு செல்வதாகவும் மறுநாள் வியாழக்கிழமையன்று தாம் அபு டாபி புறப்படவிருப்பதாக அன்வார் கூறினார்.

இதனிடேயே அக்டோபர் 7ஆம் தேதி நடைபெறவிருக்கும் Pelangai சட்டமன்ற தொகுதி இடைத் தேர்தலுக்குப் பின் அமைச்சரவை மாற்றத்தில் ம.இ.கா மற்றும் ம.சீ.ச பிரதிநிதிகள் அமைச்சர்களாக நியமிக்கப்படலாம் என கூறப்படுகிறது. தேசிய முன்னணி உறுப்பு கட்சிகளின் பிரதிநிதிகளை நியமிப்பது குறித்து விவாதிப்பதற்காக உயர்மட்ட கூட்டம் ஒன்று நடைபெற்றதாக தகவல்கள் வெளியாகிள்ளன.

 Tags
No Cabinet reshuffle tomorrow

says Anwar


கராத்தே வீரர் பி. அறிவழகனுக்கு  டத்தோ விருது

கோலாலம்பூர், பிப் 2- கூட்டரசு பிரதேச தினத்தை முன்னிட்டு மலேசியாவின் முன்னாள் கராத்தே வீரரான பி.அறிவழகன் டத்தோ விருது வழங்கி சிறப்பிக்கப்பட்டுள்ளார். சீ போட்டி, ஆசிய விளையாட்டுப் போட்டி உட்பட பல்வேறு அனைத்துலக விளையாட்டுப் போட்டிகளில் கலந்து கொண்டு தங்கப் பதக்கங்களை வென்று மலேசியாவுக்கு பெருமை சேர்ந்த அறிவழகன் மலேசிய கராத்தே சம்மேளனத்தின் முன்னாள் பயிற்சிக்குழு இயக்குனரும் ஆவார். இஸ்தானா நெகாராவில் இன்று காலையில் நடைபெற்ற விருதளிப்பு விழாவில் மாட்சிமை தங்கிய பேரரசர் அல் சுல்தான் அப்துல்லா Panglima Mahkota Wilayah ( PMW ) எனப்படும் டத்தோ விருதை அறிவழகனுக்கு வழங்கி சிறப்பித்தார். இந்த நிகழ்வில் பிரதமர் டத்தோ அன்வார் இப்ராஹிம் , அவரது துணைவியார் டாக்டர் வான் அஸிஸா ஆகியோரும் கலந்து கொண்டனர். மேலும் தேசிய காற்பந்து குழுவின் முன்னாள் விளையாட்டாளரான டத்தோ லிம் தியோங் கிம், போலிங் வீராங்கனை டத்தோ ஷாலின் சுல்கிப்ளி, தேசிய உடற் கட்டழகர் டத்தோ முகமட் ஷாருல் அஸ்மான் மஹேன் ஆகியோரும் டத்தோ விருது பெற்றனர்.

இதனிடையே டத்தோஸ்ரீ எனப்படும் ( SMW ) உயரிய விருது பெற்றவர்களின் பட்டியலில் விவசாயம் மற்றும் உணவு உத்தரவாத அமைச்சர் முகமட் சாபு முன்னணி வகித்தார். அமானா கட்சியின் தலைவருமான அவருக்கு டத்தோஸ்ரீ விருது வழங்கி கௌரவிக்கப்பட்டுள்ளது. PMW எனப்படும் டத்தோ விருதை UMW Toyota Motor நிறுவனத்தின் தலைவர் டத்தோ K. Ravindran பெற்றார்.

 Tags
KL Karate

P.Arivalagan

Pmw


சிகிரெட் வாங்குவது போல பாசாங்கு செய்து கொள்ளையிட்ட மூன்று இந்திய ஆடவர்கள் ;  போலீஸ் வலைவீச்சு

ஷா ஆலம், ஜூலை 6 – புக்கிட் கெமுனிங் குடியிருப்புப் பகுதியில், சிகிரெட் வாங்கும் வாடிக்கையாளரை போல பாசாங்கு செய்து, முதியவர் ஒருவரிடமிருந்து தங்கச் சங்கிலியை அபகறித்துச் சென்ற மூன்று இந்திய ஆடவர்களை போலீசார் தேடி வருகின்றனர்.

20 வயதுக்கும் 30 வயத்துக்கும் இடைப்பட்ட அம்மூன்று ஆடவர்களும் முதியவரிடமிருந்து சங்கிலியை பறித்துக் கொண்டு மோட்டார் சைக்கிளில் தப்பியோடும் ஒரு நிமிட காணொளி ஒன்று வைரலாகியுள்ளது.

கடந்த செவ்வாய்கிழமை, காலை மணி 10.29 வாக்கில், 67 வயது மதிக்கத்தக்க முதியவரின் வீட்டிற்கு, இரு மோட்டார் சைக்கிள்களில் அம்மூன்று ஆடவர்களும் வந்த போது அச்சம்பவம் நிகழ்ந்தது தொடக்க கட்ட விசாரணையில் தெரிய வந்ததாக, ஷா ஆலாம் மாவட்ட போலீஸ் துணைத் தலைவர் சுப்ரிடெண்டன் ராம்சே அனாக் எம்போல் தெரிவித்தார்.

முதியவர் வீட்டில் திறந்திருந்த சிறு கடையில், அவர்களில் ஒருவன் சிகிரெட் வாங்குவதை போல பாசாங்கு செய்து, பின்னர் அவர் அணிந்திருந்த சங்கிலியை அறுத்துக் கொண்டு ஓடும் காட்சிகள் வைரலான காணொளியில் இடம்பெற்றுள்ளது.

அவ்வாடவனின் சண்டையை பிடித்து இழுத்து அவனை நிறுத்த முதியவர் மேற்கொள்ளும் முயற்சி தோல்வியில் முடிந்தது.

அதனால், மோட்டார் சைக்கிளில் மாட்டி சில மீட்டர் தூரத்திற்கு இழுத்துச் செல்லப்பட்ட அம்முதியவர் கைகள், முழங்கால்கள், கால்களில் பலத்த காயங்களுக்கு இலக்கானார்.

அம்மூன்று ஆடவர்களை தேடும் பணிகளை போலீசார் முடுக்கிவிட்டுள்ள வேளை ; அது குறித்து தகவல் அறிந்த பொதுமக்கள் உடனடியாக போலீசாரை தொடர்புக் கொள்ளுமாறு கேட்டுக் கொள்ளப்பட்டுள்ளனர்.

 Tags
beli rokok

Pura-pura

sebelum ragut


பாகிஸ்தானில் இரு தற்கொலை குண்டு வெடிப்பு தாக்குதல்; 58 பேர் பலி

பாகிஸ்தான், செப் 30 – பாகிஸ்தானில் முஸ்லிம்கள் நபிகள் நாயகம் பிறந்த தினத்தைக் கொண்டாடவிருந்த நிலையில் மசூதிகளில் மேற்கொள்ளப்பட்ட இரு தற்கொலை வெடிகுண்டு தாக்குதல்களில் 58 பேர் பரிதாபமாக பலியானதோடு நூற்றுக்கும் மேற்பட்டோர் காயமுற்றனர்.

முதலாவது தாக்குதல் பாலோசிஸ்தான் பிரதேசத்தில் உள்ள ஒரு மசூதியில் நடத்தப்பட்டது.

அந்த சக்தி வாய்ந்த வெடிகுண்டு தாக்குதல் மசூதியைத் தரைமட்டமாக்கியதோடு 54 பேரின் உயிரைப் பலிகொண்டது.

இறந்தவர்களின் கை, கால்கள் என உடல் பாகங்கள் அங்கும் இங்கும் சிதறிக் கிடந்த காட்சி பலரையும் உருகுலையச் செய்தது.

அடுத்த சில மணி நேரங்களில் மஸ்தூங் மாவட்டத்தில் உள்ள ஒரு மசூதிக்கு அருகே மேற்கொள்ளப்பட்ட திடீர் தாக்குதலில் நால்வர் கொல்லப்பட்டனர்.

அதில் போலிஸ் அதிகாரியும் ஒருவரும் கொல்லப்பட்டுள்ளார்.

அது தற்கொலை படை தாக்குதல் என தெரிவிக்கப்பட்டுள்ள நிலையில்

காயமுற்றவர்களில் குறைந்தது 20 பேரின் நிலை மோசமாக உள்ளதாக போலிசார் கூறியுள்ளனர்.

பாகிஸ்தானில் அடிக்கடி இது போன்ற தாக்குதல்கள் மேற்கொள்ளப்படுவது வழக்கமானாலும் நேற்றைய இந்த தாக்குதல்களுக்கு இது வரை எந்த பயங்கரவாத அமைப்பும் பொறுப்பேற்கவில்லை.

 Tags
58

In Hours

killed

pakistan

strike

Suicide Blasts


ஆட்கடத்தல்  கும்பலைச்  சேர்ந்த  ஐவர் கைது  12 இந்தியப்  பிரஜைகள்  மீட்பு

ஆட்கடத்தல் கும்பலைச் சேர்ந்த ஐவரை கைது செய்த குடிநுழைவு அதிகாரிகள் 12 இந்தியப் பிரஜைகளை மீட்டனர். சரவாக்கில் ஆள்கடத்தல் கும்பலுக்கு எதிராக மேற்கொள்ளப்பபட்ட பல்வேறு நடவடிக்கையில் அந்த இந்தியப் பிரஜைகள் மீட்கப்பட்டதாக குடிநுழைவுத் துறையின் தலைமை இயக்குனர் டத்தோ Ruslin Jusoh தெரிவித்தார். அந்த ஆள்கடத்தல் கும்பலின் முதுகெலும்பாக செயல்பட்ட 40 வயதுடைய Dudley என்ற உள்நாட்டு ஆடவரும் கைது செய்யப்பட்டார். அதோடு அக்கும்பலைச் சேர் ந்த 25 முதல் 40 வயதுடைய நால்வர் கைது செய்யப்பட்டதாகவும் Ruslin கூறினார்.

ஆள்கடத்தல் கும்பலின் கட்டுப்பாட்டில் இருந்து மீட்கப்பட்ட 12 பேரும் ஆடவர்களாவர். மலேசியாவில் நுழைவதற்கு 20,000 ரிங்கிட் மற்றும் 25,000 ரிங்கிட்வரை அவர்கள் செலுத்தியிருப்பதும் முன்னோடி விசாரணை மூலம் தெரிய வருவதாக Ruslin Jusoh வெளியிட்ட அறிக்கையில் தெரிவித்தார்.

 Tags
Immigration busts human trafficking

nationals

rescues 12 Indian

ring


எருமை மீது  மோட்டார் சைக்கிள்  மோதியது  பதின்ம வயது  இளைஞன் மரணம்

சிப்பாங், ஜன 7 – இன்று அதிகாலை 1.30 மணியளவில் மோட்டார் சைக்கிளை ஓட்டிச்சென்ற பதின்ம வயது இளைஞன் ஜாலான் டெங்கில் ஆயர் ஈத்தாம் சாலையில் எருமை மீது மோதியதில் இறந்தான். தலையில் கடுமையாக காயம் அடைந்த அந்த இளைஞன் விபத்து நிகழ்ந்த இடத்திலேயே மரணம் அடைந்ததாக சிப்பாங் மாவட்ட போலீஸ் தலைவர் ACP Wan Kamarul தெரிவித்தார். டிங்கிலிருந்து தாமான் டிங்கில் ஜெயாவிலுள்ள தனது வீட்டிற்கு மோட்டார்சைக்கிளில் அந்த இளைஞன் சென்று கொண்டிருந்தபோது இந்த விபத்து ஏற்பட்டதாக Wan Kamarul கூறினார்.

 Tags
buffalo

crashes

die

Motorcycle

Teenager


நெகிரி செம்பிலான்  ஆட்சிக் குழுவில்  அருள் குமார் வீரப்பன் உட்பட 10 பேர்  இடம்பெற்றனர்

சிரம்பான், ஆக 24 – ஆறு புதுமுகங்கள் உட்பட நெகிரி செம்பிலானில் 10 ஆட்சிக்குழு உறுப்பினர்கள் இன்று பதவி உறுதிமொழி எடுத்துக்கொண்டனர் . Istana Besar Seri Menanti யில் நெகிரி செம்பிலான் ஆட்சியாளர் Tuanku Muhriz முன்னிலையில் இன்று காலை மணி 10.15 மணியளவில் ஆட்சிக்குழு உறுப்பினர்கள் பதவி உறுதிமொழி எடுத்துக் கொண்டதோடு அற்கான நியமன கடிதங்களையும் பெற்றனர். ஆட்சிக்ழு உறுப்பினர்களில் ஆறு புதுமுகங்களுடன் நால்வர் மீண்டும் நியமிக்கப்பட்டதாக நெகிரி செம்பிலான் மந்திரிபெசார் டத்தோஸ்ரீ அமிருடின் ஹருன் தெரிவித்தார்.

நெகிரி செம்பிலான் மாநிலத்தின் மூத்த ஆட்சிக்குழு உறுப்பினராக மாநில அம்னோ தொடர்பு குழுத் தலைவரான டத்தோஸ்ரீ Jalaluddin Alias பதவி உறுதிமொழி எடுத்துக்கொண்டார். நீலாய் சட்டமன்ற உறுப்பினரான DAP யின் அருள் குமார் போக்குவரத்து, வீடமைப்பு மற்றும் ஊராட்சி துறைக்கு பொறுப்பு வகிக்கும் ஆட்சிக்குழு உறுப்பினராக நியமிக்கப்பட்டுள்ளார். Repah தொகுதியின் Dap சட்டமன்ற உறுப்பினர் வீரப்பன் மனித வளம், பயனீட்டாளர் கூட்டுறவு துறைக்கு பொறுப்பு வகிக்கும் ஆட்சிக்குழு உறுப்பினராக நியமிக்கப்பட்டுள்ளார். Teo kok Seong , Nicole Tan ஆகியோரும் ஆட்சிக் குழுவில் மீண்டும் நியமிக்கப்பட்டனர். Noorzjunita Begum Mohd ibrahim, Datuk Ismail Lasim, Mustapha Nagoor, Datuk Mohd Faizal Ramli ,Tengku Zamarh Tengku Sulaiman ஆகியோர் ஆட்சிக்குழு உறுப்பினர்களாக நியமிக்கப்பட்ட புதுமுகங்களாவர்.

 Tags
di Negeri Sembilan

Jalaluddin dilantik exco kanan


OPR வட்டி விகிதம் ; அடுத்த 12 மாதங்களுக்கு தொடர்ந்து நிலைநிறுத்தப்படுமென எதிர்பார்க்கப்படுகிறது

கோலாலம்பூர், ஆகஸ்ட்டு 8 – அடுத்த ஆறு முதல் 12 மாதங்களுக்கு, OPR – வங்கிகளுக்கு இடையிலான வட்டி விகிதத்தை, பேங்க் நெகாரா தொடர்ந்து நிலைநிறுத்தும் என எதிர்ப்பார்க்கப்படுகிறது.

நாட்டின் ஒட்டுமொத்த மற்றும் அடிப்படை பணவீக்கம் தொடர்ந்து இறக்கம் கண்டு வருவதை அடுத்து, OPR நிலைநிறுத்தப்படுமென கணிக்கப்பட்டுள்ளது.

எனினும், முன்னோக்கிப் பார்க்கும் போது, அரசாங்க கொள்கைகளில் நிச்சயமற்ற தன்மை, புவியியல் சவால்கள், பருவநிலை மாற்றம் ஆகிய காரணங்களால், உணவு மற்றும் பொருட்களின் விலைகளில் ஏற்படக்கூடிய மாற்றங்கள் பணவீக்கம் தொடர்பான கணிப்பில் குறிப்பிடத்தக்க தாக்கத்தை ஏற்படுத்தக்கூடுமென, கெனங்கா இன்வெஸ்ட்மெனெட் வங்கியின் ஆய்வு குறிப்பிடுகிறது.

அதனால், OPR குறித்து முடிவுச் செய்ய நடப்பு நிலவரம் மீதான தரவுகளை பேங்க் நெகாரா பயன்படுத்துமெனவும் கூறப்படுகிறது.

 Tags
BNM dijangka kekalkan OPR pada 3% hingga 12 bulan akan datang

Kenanga


ரகசிய  ஆவணங்களை சட்டவிரோதமாக  வைத்திந்தாக  டிரம்ப் மீது   37 குற்றச்சாட்டுகள்

வாஷிங்டன், ஜூன் 10 – தமது Mar a Lago வீட்டில் ரகசிய ஆவணங்களை சட்டவிரோதமாக வைத்திருந்ததாக 37 குற்றச்சாட்டுக்களை அமெரிக்க முன்னாள் அதிபர் Donald Trump எதிர்நோக்கியிருக்கிறார். அமெரிக்காவின் அணு மற்றும் தற்காப்பு திட்டங்கள் குறித்த ரகசிய கோப்புகளை சட்டவிரோதமாக வைத்திருந்ததாகவும் கூட்டரசு வழக்கறிஞர்கள் டோனல்ட் டிரம்ப் மீது குற்றஞ்சாட்டியுள்ளனர். அந்த குற்றச்சாட்டுக்களை அமெரிக்க நீதிமன்றம் உறுதி செய்துள்ளது. கடந்த 2021 ஆம் ஆண்டு அவர் வெள்ளை மாளிகையிலிருந்து வெளியேறியபோது ரகசிய ஆவணங்கள் அடங்கிய பல்வேறு ஆவணங்களை எடுத்துச் சென்றதாகவும் அவை சில ரகசிய ஆவணங்கள் என்று அமெரிக்க நீதித்துறை தெரிவித்துள்ளது. அமெரிக்க தற்காப்பு அமைச்சு, CIA மத்திய உளவு நிறுவனம், தேசிய பாதுகாப்பு நிறுவனம் மற்றும் இதர உளவு நிறுவனங்கள் ரகசியமானது என குறிப்பிட்ட ஆவணங்களையும் Donald Trump எடுத்து சென்றதாக கூறப்பட்டது.

அந்த ஆவணங்களை அவர் புளோரிடாவிலுள்ள Mar – a -Lago வீடு மற்றும் ஆயிரக்கணக்கான விருந்தினங்கள் சம்பந்தப்பட்ட சமூக நிகழ்வுகள் நடைபெறும் ஒரு கிளப்பில் வைத்திருந்ததாக புளோரிடாவிலுள்ள நீதிமன்றத்தில் தெரிவிக்கப்பட்டுள்ளது. தேசப் பாதுகாப்புக்கு அச்சுறுத்தலை ஏற்படுத்தும் ரகசிய தகல்களை அந்த ரகசிய ஆவணங்கள் கொண்டிருந்தன. புளோரிடா தெற்கு மாவட்ட நீதிமன்றத்தில் செவ்வாய்க்கிழமையன்று டிரம்ப் ஆஜராவார் என கூறப்படுகிறது. அவருக்கு எதிரான குற்றச்சாட்டுக்கள் நிருபிக்கப்பட்டால் ஒவ்வொரு குற்றத்திற்கும் தலா 20 ஆண்டு சிறைத் தண்டனை விதிக்கப்படலாம்.

 Tags
case

in secret documents

indicted

on 37 counts

trump


பொருட்களின் விலை 20 விழுக்காடு வரை ஏற்றம் காணும் வாய்ப்பு இல்லை ; கூறுகிறார் மைடின் உரிமையாளர்

கோலாலம்பூர், ஜூலை 20 – ஆகஸ்ட்டு மாதம் வாக்கில், நாட்டில் பொருட்களின் விலை ஒன்று அல்லது இரண்டு விழுக்காடு மட்டுமே அதிகரிக்கலாம் என எதிர்பார்க்கப்படுகிறதே தவிர, இதற்கு முன் கூறப்பட்டதை போல 20 விழுக்காடாக அதிகரிக்கும் சாத்தியம் அரவே இல்லை என, நாட்டின் முக்கிய சில்லறை விற்பனை வியாபாரியான அமீர் அலி மைடின் கூறியுள்ளார்.

ரிங்கிட்டின் மதிப்பு வலுவடைந்து வருவதால், பொருட்கள் விலை ஏற்றம் காண்பதற்கான சாத்தியம் மிக குறைவு. மிக அண்மைய நிலவரப்படி, நிலைமை சீரடையும் என எதிர்பார்க்கப்படுவதாக, மைடின் உரிம வாணிபத்தின் நிர்வாக இயக்குனருமான அமீர் சொன்னார்.

இன்னும் ஓர் இரு நாட்களில், அமெரிக்க டாலருக்கு எதிரான மலேசிய ரிங்கிட்டின் மதிப்பு சற்று சரிவு காணலாம். எனினும், அதனால் நாட்டில் பொருட்களின் விலை 20 விழுக்காடு வரையில் உயர்வு காணும் என கூறிவிட முடியாது.

பணவீக்கம், மக்களின் தேவை, பொருட்களின் உற்பத்தி, ரிங்கிட்டின் மதிப்பு உட்பட பல்வேறு காரணங்களால், மூலப் பொருட்களின் விலை ஒன்று முதல் இரண்டு விழுக்காடு வரையில் ஏற்றம் காணலாம்.

முன்னதாக, நடவடிக்கை செலவினம் அதிகரிப்பு, இறக்குமதி நடவடிக்கைகளை பாதித்துள்ள பணவீக்கம் ஆகிய காரணங்களால், பயனீட்டாளர் பொருட்களின் விலை குறியீடு 20 விழுக்காடு வரையில் அதிகரிக்கலாம் என அமீர் உட்பட இதர சில பொருளாதார ஆய்வாளர்கள் கூறியிருந்தனர் என்பது குறிப்பிடத்தக்கது.

 Tags
prices of goods

Says Mydin boss

won’t go up by 20%


குப்பையில்  வீசப்பட்ட அட்டைப்  பெட்டியில்  சிசுவின் சடலம்

கோலாலம்பூர், பிப் 7 – குப்பையில் வீசப்பட்ட அட்டைப் பெட்டியில் புதிதாக பிறந்த பெண் சிசுவின் சடலம் கண்டுப்பிடிக்கப்பட்டது. ஸ்ரீ கெம்பாங்கான் Lestari Kebajikan 1 என்ற முகவரியிலுள்ள சமூக நல இல்லத்திற்கு முன் குப்பை தொட்டியில் வீசப்பட்டிருந்த அட்டைப் பெட்டியில் அந்த சிசுவின் சடலம் காணப்பட்டது. துணியால் சுற்றப்பட்டிருந்த அந்த சிசுவின் சடலத்தை கும்பைகளை சேகரிக்கும் ஊழியர் ஒருவர் கண்டதாக செர்டாங் போலீஸ் தலைவர் AA Anbalagan தெரிவித்தார்.

 Tags
garbage dump

newborn baby

The body of a

was found in a


இளைஞர்  மேம்பாட்டு  நடவடிக்கைகளுக்கு முன்னுரிமை  வழங்குவேன் கோத்தா கெமுனிங்  வேட்பாளர்  பிரகாஷ் உறுதி

ஷா ஆலம், ஜூலை 26- விரைவில் நடைபெறவிருக்கும் மாநிலத் தேர்தலில் வெற்றி பெற்றால் கோத்தா கெமுனிங் தொகுதியில் இளைஞர்களின் மேம்பாட்டிற்கும் பாதுகாப்பு தொடர்பான பிரச்சனைகளுக்கும் தாம் முன்னுரிமை அளிக்கவிருப்பதாக அத்தொகுதிக்கான பக்கத்தான் ஹராப்பான் கூட்டணியின் வேட்பாளரான DAP கட்சியின் பிரகாஷ் சாம்புநாதன் கூறினார். இது தவிர, அத்தொகுதி மக்கள் எதிர்நோக்கி வரும் அடிப்படை வசதிகள் பிரச்சனைகளுக்கு தீர்வு காணும் அதேவேளையில் மத்திய மற்றும் மாநில அரசுகள் அமல்படுத்தியுள்ள பல்வேறு உதவித் திட்டங்களை பி40 தரப்பினர் குறிப்பாக இந்தியர்கள் முறையாகப் பயன்படுத்திக் கொள்வதை தாம் உறுதி செய்யவுள்ளதாகவும் அவர் தெரிவித்தார்.

புக்கிட் கெமுனிங்கில் மலேசிய மறுசுழற்சிப் பொருள் சங்கத்தின் தலைவரும் மலேசிய செம்பிறைச் சங்கத்தின் கிள்ளான் மாவட்டப் பிரிவுத் தலைவருமான டத்தோ ஜோ. சரவணனுடன் நடத்திய சந்திப்பின் போது அவர் இதனைக் கூறினார். இளைஞர்கள் வர்த்தகத் துறையில் ஈடுபடுவதை ஊக்குவிக்கும் நோக்கில் வர்த்தகம் மற்றும் இலக்கவியல் முறையில் சந்தைப்படுத்துவது தொடர்பான பயிற்சிகளையும் அவர்களுக்கு வழங்குவதற்கான திட்டங்களையும் கொண்டிருக்கிறோம் என அவர் தெரிவித்தார். மேலும் எஸ்.பி.எம் மாணவர்கள் கல்வியைத் தொடர்வதற்கு ஏதுவாக உயர்கல்விக் கூடங்களின் ஒத்துழைப்புடன் இணைய வழி கல்வித் திட்டத்தை அமல்படுத்துவதற்கும் நாங்கள் திட்டமிட்டுள்ளோம். இதன் மூலம் மாணவர்களின் கல்வித் தரத்தை உயர்த்தி அவர்கள் சான்றிதழ் அல்லது பட்டப்படிப்பை மேற்கொள்வதற்குரிய வாய்ப்பு கிட்டும் என்றார் அவர். இது தவிர, ஆலயங்கள் எதிர்நோக்கும் நிலப்பிரச்சனை, தமிழ்ப்பள்ளி மேம்பாடு, சாலைகள் உள்ளிட்ட அடிப்படை வசதிகள் பிரச்சனைகளையும் உரிய முறையில் கவனித்து தக்க தீரவினை ஏற்படுத்த நடவடிக்கை எடுக்கப்படும் என்றும் அவர் கூறினார். இத்திட்டங்களை நான் அமல்படுத்துவதற்கு கோத்தா கெமுனிங் தொகுதி வாக்காளர்களின் ஒருமித்த ஆதரவு எனக்குத் தேவை. இந்த தேர்தலில் அனைத்து இந்திய சமூகத்தின் ஆதரவையும் நான் பெரிதும் எதிர்பார்க்கிறேன் என அவர் கூறினார்.

 Tags
First priority will be Youth develoment programme

Prakash


அனைத்து  இனங்களுக்கும்  உதவுவதில் கவனம்  செலுத்துவீர்  பக்காத்தான்  ஹராப்பானுக்கு  மாட்ஷீர் காலிட்  வலியுறுத்து

கோலாலம்பூர், மே 22 – மலாய்க்காரர்களுக்கு மட்டுமின்றி அனைத்து சமூகங்களுக்கும் உதவக்கூடிய புதிய ஏற்பாடுகளில் கவனம் செலுத்தும்படி பக்காத்தான் ஹராப்பான் உறுப்புக் கட்சிகளுக்கு கெடா அம்னோ தலைவர் Mahdzir Khalid கேட்டுக்கொண்டார். மலாய்க்காரர்கள், சீனர்கள் , இந்தியர்கள் மற்றும் சயாமியர்கள் என யாராக இருந்தாலும் தங்களுக்கு உதவ மாநில அரசாங்கம் தயாராய் இருக்கிறது என்ற உணர்வை அவர்கள் பெறவேண்டும் என அவர் வலியுறுத்தினார். பல்வேறு இனங்களைக் கொண்ட கெடா மக்களுக்கு நாம் எதை வழங்கப்போகிறோம் என ஒற்றுமை அரசாங்கத்தின் கெடா உறுப்புக் கட்சிகளின் மாநாட்டில் உரையாற்றியபோது மாட்ஷீர் காலிட் வினவினார்.

இந்திய சமூகத்தினருக்கு பல்வேறு சமூக பிரச்னைகள் உள்ளன. துரித மேம்பாட்டினால் Sungai Tukang கில் உள்ள ரப்பர் தோட்டங்கள் காணாமல்போய்விட்டன. சில பிள்ளைகள் பள்ளிக்கு செல்வதில்லை. இந்திய சமூகத்தில் குண்டர் கும்பல் நடவடிக்கைகள் அதிகரித்துவிட்டன. Sngai tukang தோட்ட மக்களை சுங்கைப் பட்டாணிக்கு மறுகுடியேற்றம் செய்வதற்கு திட்டமிட்டிருந்தேன். ஆனால் 2008ஆம் ஆண்டு பாஸ் மற்றும் பக்காத்தான் ஹராப்பானிடம் தேசிய முன்னணி அதிகாரம் இழந்ததால் தமது முயற்சிகள் தோல்வியில் முடிந்ததாக கெடா முன்னாள் மந்திரிபுசாருமான மாட்ஷீர் காலிட் தெரிவித்தார்.

 Tags
Don’t focus

Mahdzir

only on Malays

partners

tells unity


துணி கிடங்கிற்கு எரியூட்டியதாக நம்பப்படும் இந்திய ஆடவனை போலீஸ் தேடுகிறது

தலைநகர், ஜன 27 -ஜாலான் பாடாசனிலுள்ள, துணி கிடங்கொன்றில் நிகழ்ந்த இரு தீ விபத்துகளுக்கு காரணமானவன் என நம்பப்படும் 41 வயது லோகேஸ்வரனை போலீஸ் தேடுகிறது.

இம்மாதம் ஆறாம் தேதியும், 11-ஆம் தேதியும் சம்பந்தப்பட்ட கிடங்கில் ஏற்பட்ட தீயால் பத்து லட்சம் ரிங்கிட் இழப்பு பதிவுச் செய்யப்பட்டுள்ளது.

சம்பவத்தின் போது, கிடங்கின் சுவரை ஏறி குதித்து, கையில் இருந்த பொருள் ஒன்றை சந்தேக நபர் வீசும் காட்சியும், அதன் பின்னர் கிடங்கில் தீ பற்றிய காட்சியும் CCTV இரகசிய கண்காணிப்பு காமிராவில் பதிவாகியுள்ளதாக, செந்தூல் மாவட்ட போலீஸ் தலைவர் அசிஸ்டன் கமிஸ்னர் பே எங் லாய் தெரிவித்தார்.

அந்த தீச் சம்பவம் தொடர்பில் மேற்கொள்ளப்பட்ட உளவு மற்றும் சோதனை வாயிலாக இதுவரை ஒன்பது பேர் கைது செய்யப்பட்டுள்ளனர்.

பத்தாயிரம் ரிங்கிட் பணத்தை பெற்றுக் கொண்டு அவர்கள் கிடங்கிற்கு தீ மூட்டியது தொடக்க கட்ட விசாரணையில் தெரிய வந்துள்ளது.

 Tags
for the main suspect

in the clothing warehouse fire

Police are hunting


Everest   முகாமில் நோன்பு  பெருநாள்  கொண்டாடிய  மலேசியர்கள்

கோலாலம்பூர், ஏப் 24 – மலேசியாவில் பலர் தங்களது குடும்ப உறுப்பினர்களுடன் சொந்த ஊர்களில் நோன்பு பெருநாளை கொண்டாடிய வேளையில் காது கேளாத மாற்றுத் திறனாளியான Mohammad Hawari Hashim நேப்பாளத்தில் எவரெஸ்ட் சிகரத்தின் அடித்தளத்தில் உள்ள பேஸ் கேம்ப்பில் நோன்பு பெருநாளை கொண்டாடினார். 33 வயதுடை அவர் மலாய் பாரம்பரிய உடையுடன் கெத்துபாட், லெமாங் போன்ற நோன்பு பெருநாள் உணவுகளுடன் பெருநாளை கொண்டாடினார். மேலும் ஆட்டிறைச்சி பிரியானி, ரென்டாங் ஆகியவையும் சமைக்கப்பட்டதாக மலேசிய எவரெஸ்ட் மலையேறும் 2023 குழுவில் இடம் பெற்றுள்ளவருமான Mohamad Hawari தெரிவித்தார். எவரெஸ்ட் மலையேறும் மலேசிய குழுவில் கெடா பொது பாதுகாப்பு படையின் தலைவர் Awang Askandar Ampuan , மலையேறும் ஆர்வலரான 30 வயதுடைய தொழில் முனைவர் Ling Yang, மலையேறி குழுவுக்கு தலைமையேற்றுள்ள Azim Afif Ishak ஆகிய நால்வர் இடம்பெற்றுள்ளனர். பிரதமர் டத்தோஸ்ரீ அன்வார் இப்ராஹிம் மற்றும் இளைஞர் விளையாட்டுத்துறை அமைச்சின் ஆதரவோடு ஜூன் 2ஆம் தேதிவரை எவரெஸ்ட் மலையேறும் முயற்சியில் அவர்கள் ஈடுபட்டிருப்பர்.

 Tags
at Mount

camp

Everest Base

Rai Lebaran


கரடியின் மூக்கில் குத்திய மூதாட்டியின் துணிச்சலாக செயல்

அகஸ்தா, ஜூலை 5 – அமெரிக்காவில், தமது வளர்ப்பு நாயை துரத்திய கரடியை, முகத்தில் குத்திய பெண் ஒருவரின் துணிகர செயல் பரபரப்பை ஏற்படுத்தியுள்ளது.

சம்பவத்தின் போது 64 வயது லின் கெல்லி எனும் அந்த மூதாட்டி, தனது வீட்டின் பின்புறத்தை துப்புரவு செய்யும் பணியில் ஈடுபட்டுள்ளார்.

அப்பொழுது தனது வளர்ப்பு நாய் தொடர்ந்து குரைத்ததோடு, அருகில் இருந்த புதரை நோக்கி ஓடுவதை அவர் கண்டுள்ளார்.

அதன் பின்னர், புதரிலிருந்து வெளியே ஓடி வந்த தமது நாயை கரடி ஒன்று துரத்தி வருவதை கண்டு அவர் அதிர்ச்சியடைந்தார்.

எனினும், தைரியத்தை வர வழைத்துக் கொண்டு, அந்த கரடியை நேருக்கு நேர் எதிர்கொண்ட அவர் அதன் மூக்கில் குத்தி காயப்படுத்தியுள்ளார்.

எனினும், அதனால் சினமடைந்த அந்த கரடி, மூதாட்டியின் வலது கையை கடித்து காயப்படுத்துயதாக கூறப்படுகிறது.

அதன் பின்னர், அது அங்கிருந்து புதருக்குள் ஓடி மறைந்தது.

கரடியினால் தாக்கப்பட்ட மூதாட்டி பின்னர் அவசர சேவை பிரிவினரால் மருத்துவமனைக்கு கொண்டு செல்லப்பட்டதாக கூறப்படுகிறது.

 Tags
beruang

tidak gentar

tumbuk hidung

wanita


பந்தாய்  மோரிப்பில்  கடும்   மழை 10 மரங்கள்  வேருடன் சாய்ந்தன

ஷா அலாம், ஜூன் 15 – பந்திங்கிற்கு அருகே கடுமையான மழையின்போது ஜாலான் பந்தாய் மோரிப்பிலிருந்து Tanjung Sepat ட்டிற்கு சென்று கொண்டிருந்த லோரியின் மீது திடீரென மரம் விழுந்ததில் அதன் ஓட்டுனர் பெரும் அதிர்ச்சிக்கு உள்ளானார். 30 வயது மதிக்கத்தக்க அந்த லோரி ஓட்டுனர் காயத்தோடு உயிர் தப்பினார். 10 மரங்கள் வேருடன் சாய்ந்ததில் பாதையில் வாகனங்கள் செல்ல முடியாத சூழ்நிலை ஏற்பட்டது. வாகனங்களின் போக்குவரத்திற்கு தடையாக இருந்த மரங்கள் அனைத்தும் அப்புறப்படுத்துவற்கு தீயணைப்பு மற்றும் மீட்புக் குழுவினருக்கு நான்கு மணி நேரம் பிடித்தது. அவர்களுக்கு மலேசிய சிவில் தற்காப்புத்துறை , கோலாலங்காட் நகரான்மைக் கழகம் , பொதுப் பணித்துறை மற்றும் போலீஸ் உதவியாக இருந்தது

 Tags
dilanda ribut

ditutup

lebih dua minggu

Pantai Morib


MIRA கட்சியில் தலைமைத்துவ மாற்றம்; மூவர் அதிரடியாக நீக்கம்

கோலாலம்பூர், ஜன 4 – நாட்டில் பதிவு பெற்ற அரசியல் கட்சியான MIRA – சிறுபான்மையினர் உரிமை செயல் கட்சி, அண்மையில் நடத்திய AGM – ஆண்டு பொதுக் கூட்டத்தின் வாயிலாக, புதிய தலைமைத்துவத்தை தேர்வு செய்திருக்கின்றது. அக்கட்சியின் புதிய தலைவராக எஸ். குமார் தேர்வு செய்யப்பட்டிருக்கும் நிலையில், அந்த கூட்டத்தில், கட்சி விதிகளை மீறி செயல்பட்டதற்காக , மூவரை நீக்கும் முடிவு எடுக்கப்பட்டதாக அவர் தெரிவித்தார். இனி கட்சியின் புதிய தலைமைத்துவமே, சட்ட ரீதியாக கட்சி சார்ந்த எந்தவொரு நடவடிக்கைகளையும் எடுக்க முடியுமெனவும் அவர் கூறினார். கட்சியில் நீடித்த தலைமைத்துவ பிரச்சனைக்கு தீர்வு காணப்பட்டிருப்பதை அடுத்து, கட்சி உறுப்பினர்களை சந்திப்பதோடு, கட்சி கிளைகளையும் முறைப்படி பதிவு செய்யும் நடவடிக்கைகள் எடுக்கப்பட்டிருப்பதாக, கட்சி தலைமைச் செயலாளர் Venason தெரிவித்தார். வணக்கம் மலேசியாவிற்கு வழங்கியிருந்த நேர்காணலில் குமார், Venason இருவரும் இந்த தகவலை பகிர்ந்து கொண்டனர்.

 Tags
change

fired

Leadership

MIRA Party

three promptly


மாற்றம் என்ற  வாக்குறுதியோடு  தேர்தல்  பிரச்சாரத்தை  பிரிட்டிஷ் பிரதமர்  – ரிஷி சுனாக்    தொடங்கினார்.

மன்செஸ்டர், அக் 5 – பிரிட்டிஷ் பிரதமர் Rishi Sunak மாற்றம் என்ற வாக்குறுதியுடன் பிரிட்டனில் தேர்தல் பிரச்சாரத்தை தொடங்கினார். 13 ஆண்டுகள் ஆட்சியில் இருந்த கன்செர்வெட்டிவ் கட்சி மீது மக்கள் பல்வேறு அதிருப்தியை கொண்டிருந்தாலும் மாற்றத்திற்கான சக்தியாக அவர்களை நிலைநிறுத்தி, அடுத்த பொதுத் தேர்தலில் ஆளும் கன்சர்வேட்டிவ் கட்சிக்கான ஆதரவை பெற முடியும் என அவர் தெரிவித்தார்.

Conservative கட்சி தோல்வியை சந்திக்கும் என்ற கருத்து கணிப்பு நிலவினாலும் தேர்தலை துணிச்சலாக சந்திப்போம் என அவர் கூறினார். . நாம் துணிச்சலாக இருப்போம். அனைத்துவித எதிர்ப்பையும் சந்திப்பதற்கு தயாராவோம் என என கட்சி பிரிதிநிதிகளிடையே உரையாற்றியபோது Rishi Sunak கூறினார். நாட்டிற்கு மிகவும் தேவையானதை நாங்கள் கொடுப்போம். எனவே மாற்றத்திற்கு நேரம் வந்துவிட்டது . பல்வேறு மாற்றங்களை கொண்டு வர நாங்கள் தயாராய் இருக்றோம் என அவர் முழங்கினார்.

 Tags
PM Sunak kickstarts UK election campaign

with promise of 'change'


உயர்கல்வி அமைச்சின் சிறந்த பட்டதாரி மாணவர் தொழில்முனைவர் அங்கீகாரம் ; பெற்றார் கவிதா சிவபிரகாசம்

புத்ராஜெயா, ஜூலை 4 – உயர்கல்வி அமைச்சின் ஏற்பாட்டில் நடைபெற்ற, பல்கலைக்கழக மாணவர்களுக்கான தொழில்முனைவர் விழாவில், சிறந்த பட்டதாரி தொழில்முனைவருக்கான பாராட்டு சான்றிதழை பெற்றார், கவிதா சிவபிரகாசம்.

பல்வேறு தொழில்முனைவர் துறைகளில் கால் பதித்து சிறந்த அடைவுநிலையை பதிவுச் செய்துள்ள பட்டதாரி மாணவர்களுக்கு அந்த விழாவின் போது பாராட்டு சான்றிதழ்கள் வழங்கி சிறப்பிக்கப்பட்டது.

அந்த அங்கீகரத்தை பெற நாட்டிலுள்ள பொது பல்கலைக்கழகங்களை சேர்ந்த 22 பட்டதாரிகள் தேர்வுச் செய்யப்பட்ட வேளை ; அதில் ஒரே இந்திய பட்டதாரி தொழில்முனைவராக கவிதா திகழ்கிறார்.

LOA மையத்தின் வணிக மேம்பாட்டு நிர்வாகி மற்றும் ஹெட்ஸ்டார்ட் (HeadStart) அகாடமியின் இயக்குனர் என்ற முறையில் கவிதாவுக்கு அந்த அங்கீகாரம் வழங்கப்பட்டது.

HeadStart அகாடமி, Autism குறைப்பாடு மற்றும் மாற்றுத்திறனாளி மாணவர்களுக்கு சிறப்பு பயிற்ச்சிகளை அளிக்கும் ஒரு மையமாகும்.

USM – மலேசிய அறிவியல் பல்கலைக்கத்தில், இரட்டை தங்க பதக்கங்களை வென்ற, சிறந்த சுகாதார அறிவியல் துறை மற்றும் உடற்பயிற்சி – விளையாட்டுத் துறை பட்டதாரியான கவிதா, இளம் வயதில் அந்த அங்கீகாரத்தை பெற்றதன் வாயிலாக, ஒட்டு மொத்த இந்திய சமுதாயத்திற்கும் பெருமை சேர்த்துள்ளார்.

 Tags
as a student

based on their business

each recipient from Public Universities

entrepreneurship skills and holistic aspect

KPT selects


முதலாளிகள் கொடுமைப்படுத்துவதாக கூறிய பணிப்பெண் – உண்மையில் திருட்டில் ஈடுபட்டாரா?

ஜோகூர் பாரு, ஜூலை 20 –

தனது உரிமையாளரால் தாக்கப்பட்டதாகக்கூறி வீட்டு பணிப்பெண் ஒருவர் வீட்டில் இருந்து தப்பிய நிலையில், உண்மையில் அவர் திருட்டில் ஈடுபட்டதாக காவல்துறை தெரிவித்துள்ளது.

சமூக ஊடகங்களில் ஜோகூர் பாருவை சேர்ந்த வீட்டுப் பணிப்பெண் ஒருவருக்கும், மற்றொரு நபருக்கும் இடையில் நடந்த உரையாடலின் வீடியோ வைரலாக பரவியது.

அந்தப் பெண் தன்னிடம் உதவிக்காக கெஞ்சியதாகவும், முதலாளிகள் தன்னை தாக்கப்பட்டதை கூறியதாகவும், வீடியோவை வெளியிட்ட நபர் கூறியிருந்தார்.

ஆனால் இந்த சம்பவத்தில், தனது வீட்டு உதவியாளரான அந்த பெண், வீட்டில் இருந்த RM 10,850 மதிப்புள்ள பணத்தையும், பொருட்களையும் திருடிச் சென்றுவிட்டதாக தாமான் பெலங்கை சேர்ந்த 52 வயது பெண் புகார் அளித்துள்ளார்.

இதன்மூலம் வீடியோவில் இருந்த அந்த பெண் திருட்டில் ஈடுபட்டது உறுதியாகி இருப்பதாக தெரிவித்த போலீஸ் அதிகாரிகள், குற்றம் நிரூபிக்கப்பட்டால் 7 ஆண்டுகள் சிறை தண்டனை விதிக்கப்படும் என்று கூறியுள்ளனர்.

 Tags
actually a thief

domestic helper

say JB cops

who claimed abuse by employers


பகாங்கிற்கு மட்டுமின்றி மலேசியாவுக்கும் விரைவில் நல்ல அறிவிப்பு அன்வார் கோடிகாட்டினார்

கோலாலம்பூர், அக் 3 – விரைவில் பாகங்கிற்கு ஆச்சரியமான ஒரு அறிவிப்பு காத்திருப்பதாக பிரதமர் டத்தோஸ்ரீ அன்வார் இப்ராஹிம் தெரிவித்திருக்கிறார். இவ்வாரம் பிற்பகுதியில் தாம் ஐக்கிய அரபு சிற்றரசு நாட்டிற்கு செல்வதற்கு முன் நாட்டிற்கு மட்டுமின்றி பகாங் மாநிலத்திற்கும் அந்த அறிவிப்பு பயன்தரக்கூடியதாக இருக்கும் என அவர் கூறினார். அக்டோபர் 5-ஆம் தேதி ஐக்கிய அரபு சிற்றரசிற்கு பிரதமர் வருகை மேற்கொள்வதற்கு திட்டமிட்டுள்ளார். மலேசியாவுக்கு மட்டுமின்றி பாகங்கிற்கும் முக்கியமான அறிவிப்பை நாங்கள் வெளியிடுவோம் என அவர் தெரிவித்தார். இந்த அறிவிப்பு ஆச்சரியத்தை ஏற்படுத்துவதாக இருக்க வேண்டும் என்பதற்காக இப்போதைக்கு இது குறித்து பாகங் மந்திரிபுசாரிடம்கூட தாம் தெரிவக்கப்போவதில்லையென அவர் தெரிவித்தார்.

 Tags
Pahang soon

says Anwar

Surprise announcement for


புரூணையில் ரமலான் மாதத்தில் 6 மணி நேரம் மட்டுமே வேலை

பண்டார் ஶ்ரீ பெகாவான், மார்ச் 16 – ரமலான் மாதத்தின் போது , அரசாங்க ஊழியர்களின் வேலை நேரத்தை நாளொன்றுக்கு 6 மணி நேரமாக புரூணை குறைத்துள்ளது.

அந்த வேலை நேர குறைப்புக்கு, புரூணை சுல்தான், Sultan Hassanal Bolkiah அனுமதி வழங்கியிருக்கிறார். அதன் தொடர்பான சுற்றறிக்கையை , பிரதமது துறை அனைத்து அரசாங்க துறைகளுக்கு விநியோகித்திருக்கின்றது.

அதன் படி காலை மணி 8 – க்கு வேலையைத் தொடங்கும் அரசாங்க ஊழியர்கள் மதியம் மணி 2-க்கு தங்களது வேலையை முடித்து வீடு திரும்புவர்.

 Tags
6 hours

Brunei

of Ramadan

the month

throughout

works


முகமூடி அணிந்து பெண்ணிடம் கொள்ளையடித்த ஆடவன் கைது.

கோத்தா திங்கி , ஜூலை 5 – கோத்தா திங்கி, ஃபெல்டா ஆயர் தாவாரில் 2 நாட்களுக்கு முன்பதாக ஒரு பெண் ஆய்வாளரை கத்தியால் தாக்கி அவரிடமிருந்து 3,000 ரிங்கிட் மதிப்பிலான தங்க வளையலை கொள்ளையடித்து சென்ற ஒரு உள்நாட்டு ஆடவனை போலீஸ் நேற்று கைது செய்துள்ளனர்.

30 வயது வயதுடைய அவ்வாடவனை போலீஸ் ஃபெல்டா அருகே உள்ள ஒரு வீட்டில் கைது செய்துள்ளனர். மேலும் கைது செய்யப்பட்ட அவ்வாடவனிடமிருந்து கொள்ளையடித்த தங்க வளையல் ,மற்றும் சம்பவத்தின் போது பயன்படுத்தப்பட்ட கத்தி மற்றும் அவனது ஆடைகளையும் போலீஸ் கண்டுபிடித்துள்ளனர்.

கைது செய்யப்பட்ட அவ்வாடவனை போலீஸ் 7 நாட்களுக்கு தடுப்பு காவலில் வைத்துள்ளது.

 Tags
guna parang

lelaki bertopeng

Polis tahan

samun wanita


பத்துமலை தைப்பூசத்திற்கு பிரதமர் டத்தோ ஶ்ரீ அன்வாருக்கு அழைப்பு

புத்ராஜெயா, ஜன 27 – 2023 பத்துமலை தைப்பூச விழாவிற்கு வருகை புரிய இன்று கோலாலம்பூர் ஶ்ரீ மகா மாரியம்மன் தேவஸ்தானம் சார்பில் பிரதமர் அன்வார் இப்ராஹிமிற்கு அழைப்பு விடுக்கப்பட்டது. பிரதமரை அவரது அலுவலகத்தில் நேரில் சந்தித்த தேவஸ்தான தலைவர் டான் ஶ்ரீ நடராஜா பிரதமருக்கு பொன்னாடை மற்றும் மாலை அணிவித்து இந்த அழைப்பினை வழங்கினார். அவருடன் மஇகா தேசியத் துணைத்தலைவர் டத்தோ ஶ்ரீ சரவணனும் , டான் ஶ்ரீ நடஜாவின் புதல்வர் டத்தோ சிவகுமாரும் உடன் இருந்தனர். இச்சந்திப்பின் போது பல விவகாரங்கள் பிரதமருடன் கலந்துரையாடப்பட்டதாக டான் ஶ்ரீ நடராஜா வணக்கம் மலேசியாவிடம் தெரிவித்தார். இதனிடையே எதிர்வரும் திங்கட்கிழமை இச்சந்திப்பு குறித்து செய்தியாளர் சந்திப்பை செய்யவுள்ளதாகவும் நடராஜா கூறினார்.

 Tags
batu caves

PM Anwar invited for

thaipusam


தனது எதிர்காலத்திற்கு மற்றவர்கள்  உத்தரவிடுவதை    மலேசியா  அனுமதிக்காது

பெய்ஜிங், மார்ச் 31 – தனது எதிர்காலத்திற்கு எடுக்க வேண்டிய எந்தவொரு முடிவுகளையும் மற்றவர்கள் உத்தரவிடுவதை மலேசியா அனுமதிக்காது என பிரதமர் டத்தோஸ்ரீ அன்வார் இப்ராஹிம் தெரிவித்துள்ளார். சுதந்திரமான நாடு என்ற முறையில் தனது இறையாண்மை மலேசியா எப்போதும் தற்காக்கும் என்பதோடு நாட்டிற்காக சிறந்த முடிவுகளை எடுக்கும் என அவர் கூறினார். நாங்கள் எப்படி செயல்பட வேண்டும் என்று எங்களுக்கு எவரும் கூற வேண்டியதில்லை. எங்களுக்கு எது சிறந்தது என்பதை நாங்கள் முடிவு செய்வோம். தீர்வையற்ற மற்றும் நடுநிலைமையான மண்டலமாக ஆசியான் உருவாக்கப்பட்டுள்ளதால் ஆசியானில் எங்களது நிலையை நாங்கள் தற்காத்துக் கொள்வோம் என பிரதமர் தெரிவித்தார்.

பெய்ஜிங்கில் Tsinghua பல்கலைக்கழகத்தில் பொது விரிவுரை ஆற்றிய அன்வார், சீனாவிற்கும் அமெரிக்காவுக்குமிடையே தற்போது எற்பட்டுள்ள போட்டா போட்டி மற்றும் பதட்ட நிலை குறித்து எழுப்பப்பட்ட கேள்விக்கு பதில் அளித்தபோது இதனை தெரிவித்தார். சீனாவின் ஆதரவாளராக தாம் பார்க்கப்பட்டபோதிலும் வர்த்தக நாடு என்ற முறையில் அமெரிக்கா உட்பட அனைத்து நாடுகளுடனும் சிறந்த நட்புறவுகளை ஏற்படுத்திக்கொள்வதற்கு மலேசியா விரும்புவதாக அவர் தெளிவுப்படுத்தினார்.

 Tags
its future

malaysia

others to dictate

says Anwar

will not allow


கலைப்  பொருட்களுடன் வீதியில்  நிற்கிறேன்  இருதயம் செபாஸ்தியர்   கண்ணீர்

ஈப்போ , ஜூலை 18 – ஈப்போவில் செயல்பட்டு வரும் செபாஸ்தியர் கலைக் கூட்டத்தின் தொடக்க கால கட்டடத்திலிருந்து வெளியேற்றப்பட்டதால் அதிலுள்ள கலைப் பொருட்களுடன் வீதியில் நிற்பதாக , அந்தக் கலைக் கூட்டத்தின் இயக்குனர் இருதயம் செபாஸ்தியர் கண்ணீருடன் தெரிவித்தார்.

கிராமிய நடனம் உட்பட இந்தியர்கள் சம்பந்தப்பட்ட நடனக்கலை சேவையை கடந்த 33 ஆண்டு காலமாக வழங்கி வந்துள்ளோம். அதற்கு ஒரு மையம் தேவை என்பதை கருத்தில் கொண்டு புந்தோங் , ஜாலான் சுங்கை பாரி வழியில் உள்ள செயல்படாத அரசாங்க குடியிருப்புக்கு கடந்த 2009 ஆம் ஆண்டு விண்ணப்பம் செய்தோம்.

அன்று பேரா மாநில ம.இ.காவின் தலைவராக இருந்த டான்ஸ்ரீ சு. வீரசிங்கம் வழங்கிய ஆதரவினால் அங்கு பாழடைந்த வீடு வழங்கப்பட்டது.

அதனை சுமார் 15,000 ரிங்கிட் செலவில் சீரமைப்புச் செய்து அந்த கட்டடத்தை மையமாக வைத்து நாடு முழுவதும் கலை சேவை வழங்கி வருகிறோம். இந்த நிலையில் எங்களை அந்த வீட்டில் இருந்து மாநில அரசாங்க அமலாக்க அதிகாரிகளால் நாங்கள் வெளியேற்றப்பட்டுளளோம்.

இன்று பொருட்களுடன் தெருவில் நிற்கிறோம். இந்த விவகாரம் தொடர்பாக புந்தோங் சட்டமன்ற உறுப்பினர் துளசி மனோகரன் எங்களை சந்தித்து பேசினார்.

அவர் இந்த குடியிருப்பில் குடியிருக்க விண்ணப்பம் செய்யுங்கள் என்று ஆலோசனை வழங்கியுள்ளார். இந்த குடியிருப்பில் தங்க நாங்கள் பல முறை விண்ணப்பம் செய்தும் பதில் இல்லை , தொடர்ந்து எத்தனை முறை விண்ணப்பம் செய்வது என்றும் இருதயம் செபாஸ்தியார் கேள்வி எழுப்பியுள்ளார்.

அந்த கட்டடத்திற்கு வாடகை பணம் செலுத்தவில்லை என்று தவறான தகவல் பரப்பி வருகிறார்கள். அது உண்மையில்லை என்று அவர் விளக்கம் அளித்தார்.

வாடகை பணத்தை தொடர்ந்து பெற மாநில அரசாங்க அமலாக்க அதிகாரிகள் தயாராக இல்லை. இதுதான் உண்மை நிலை என்றும் அவர் தெரிவித்தார். இந்த விவகாரம் குறித்து இருதயம் செபாஸ்தியரிடம் விளக்கம் பெற்ற பேரா மாநில ம.இ.கா. துணைத் தலைவர் எஸ். ஜெயகோபி இது குறித்து வியாழக்கிழமை மாநில அரசாங்கத்தில் சம்பந்தப்பட்ட அதிகாரியிடம் பேசவிருப்பதாக தெரிவித்தார்

 Tags
Art with goods

on the street standing

Sebastian in tears


Bryant-டின் ஜெர்சி இரண்டு கோடியே 50 லட்சத்து எட்டாயிரம் ரிங்கிட்டிற்கு விற்கப்பட்டது

மூன்றாண்டுகளுக்கு முன் ஹெலிகப்டர் விபத்தில் உயிரிழந்த, அமெரிக்க கூடைப்பந்து ஜாம்பவான் கோபி பிரையன்ட்னின் (Kobe Bryant) ஜெர்சி 58 லட்சம் அமெரிக்க டாலருக்கு விற்கப்பட்டது.

Bryant-னின் பொருட்களை ஏலமிடுவதன் வாயிலாக 70 லட்சம் அமெரிக்க டாலரை ஈட்ட முடியும் என இதற்கு முன் கணிக்கப்பட்டிருந்த போதிலும், Sotheby ஏல நிறுவனத்தால் நடத்தப்பட்ட அந்த ஏலம், Bryant பொருட்களுக்கான விற்பனையில் புதிய சாதனையை படைத்தது.

இதற்கு முன், லாஸ் ஏஞ்சல்ஸ் நட்சத்திரம் லேக்கர்ஸ்சின் ஜெர்சி 37 லட்சம் அமெரிக்க டாலருக்கு விற்கப்பட்ட சாதனையை Bryant-நின் ஜெர்சி முறியடித்தது.

24-ஆம் எண்ணை கொண்ட Bryant-னின் மஞ்சள் மற்றும் ஊதா வண்ணத்திலான ஜெர்சியை அடையாளம் தெரியாத நபர் ஒருவர் வாங்கியுள்ளார்.

 Tags
Bryant's jersey

RM25.08 million

was sold for


உத்தரபிரதேசத்தில் பிளாட்பாரத்தில் ஏறி மின்சார ரயில் விபத்துக்குள்ளானது

லக்னோ, செப் 27 – இந்தியாவில் உத்தரபிரதேச மாநிலத்தில் மதுரா ரயில் நிலையத்தில் த்தில் மின்சார ரயில் ஒன்று பிளாட்பாரத்தில் ஏறி விபத்துக்குள்ளானது. எனினும் இந்த விபத்தில் எவரும் காயம் அடையவில்லை. இச்சம்பவம் அப்பகுதியில் பெரும் பரபரப்பை ஏற்படுத்தியது

 Tags
Electric train crashes

in Uttar Pradesh

on platform


திருவனந்தபுரத்தில்   தரையிறங்கிய  ஏர் இந்திய எக்ஸ்பிரஸ்  விமானத்தில்  பிரச்சனையை  எதிர்நோக்கிய விமானி

திருவனந்தபுரம், பிப் 20 – Dubai யிலிருந்து கேரளாவின் Thiruvananthapuram விமான நிலையத்தித்தில் ஏர் இந்தியா எக்ஸ்பிரஸ் விமானம் தரையிறங்கியபோது அதன் விமானி பிரச்னையை எதிர்நோக்கியதை தொடர்ந்து விமான நிலையத்தின் உதவியை நாடியதாக கூறப்பட்டது. அந்த விமானம் தரையிறங்கியவுடன் அதிலிருந்த அனைத்து 148 பயணிகளும் பாதுகாப்புடன் வெளியேறிய பின்னர் அவ்விமானம் உடனடியாக பழுதுபார்க்கும் மையத்திற்கு இழுத்துச் செல்லப்பட்து. அந்த விமானம் தரையிறங்கியபோது சிரமத்தை எதிர்நோக்கியதாக விமான நிலையத்திற்கு விமானி தெரிவித்துள்ளார்.

 Tags
Air India Express flight

during landing

from Dubai

seeks airport assistence


பெட்ரோனாசின் சொத்துக்களை பறிமுதல் செய்யும் சுலு சுல்தான்  வாரிசுதாரரின்  உத்தரவு   தள்ளுபடி

கோலாலம்பூர், ஜன 27 – பெட்ரோனாசின் இரண்டு நிறுவனங்களின் சொத்துக்களை பறிமுதல் செய்யும் Sulu சுல்தானின் வாரிசுதாரரின் உத்தரவை Luxembourg மாவட்ட நீதிமன்றம் தள்ளுபடி செய்தது . பிரதமர்துறையின் சட்ட மற்றும் அமைப்புகளுக்கான சீரமைப்பு அமைச்சர் Datuk Seri Azalina Othman Said வெளியிட்ட அறிக்கையில் இதனை தெரிவித்திருக்கிறார். சுலு சுல்தானின் வாரிசு என சொந்தமாக தம்மை பிரகடனப்படுத்திக்கொண்ட ஆடவர் ஒருவர் பெற்றிருந்த அந்த உத்தரவை தள்ளுபடி செய்யும்படி மலேசிய செய்திருந்த முறையீடு மீதான விசாரணை 2022 ஆம் ஆண்டு டிசம்பர் 5ஆம் தேதி Luxemberg மாவட்ட நீதிமன்றத்தில் தொடங்கியது. அந்த உத்தரவை நீதிமன்றம் ஜனவரி 24 ஆம்தேதி தள்ளுபடி செய்ததன் மூலம் மலேசியாவின் இறையாண்மை மற்றும் உரிமை நிலைநாட்டப்பட்டுள்ளதாக Azalina தெரிவித்தார்.

 Tags
asset seizure order over

Luxembourg court

says Azalina

sets aside

Sulu heirs’ claim


நாளை  பகாங்,ஜோகூரில் வெள்ளம் ஏற்படும்

கோலாலம்பூர், ஜன 24 – நாளை புதன்கிழமை ஜோகூரிலும் , பகாங்கிலும் சில பகுதிகளில் வெள்ளம் ஏற்படும் அபாயம் இருப்பதாக, நீர்ப்பாசன வடிகால் துறையின் வெள்ள கணிப்பு – மையம் எச்சரிக்கை விடுத்திருக்கிறது . ஜோகூர் பாருவிலுள்ள Kampung Kangkar Sungai Tiram பகுதியிலும், பகாங்கில் Rompin-னில் உள்ள Felda Selancar, Kampung Tanam , Kampung Rekoh Baru, மற்றும் அதன் சுற்றுப் பகுதிகளிலும் வெள்ளம் ஏற்படும் அபாயம் இருப்பதாக முன்னெச்சரிக்கை விடுக்கப்பட்டிருக்கிறது.சம்பந்தப்பட்ட பகுதிகளில் கணிக்கப்பட்ட நேரத்தைக் காட்டிலும் முன்கூட்டியே அல்லது தாமதமாகக் கூட வெள்ளம் ஏற்படலாம். எனவே இந்த எச்சரிக்கையை அடுத்து, பாதிக்கப்படும் மக்கள் முன்கூட்டியே பாதுகாப்பு நடவடிக்கைகளை எடுக்கும்படி அறிவுறுத்தப்பட்டுள்ளனர்.

 Tags
Floods are predicted to hit several areas

in Pahang

johor

on Jan 25


அனைத்து  முஸ்லிம்களுக்கும்  பேரரசர் தம்பதியர்  ஹஜ்ஜூப் பெருநாள் வாழ்த்துக்களை  தெரிவித்துக்  கொண்டனர்

கோலாலம்பூர், ஜூன் 29 – மலேசியாவிலுள்ள அனைத்து முஸ்லிம்களுக்கும் மாட்சிமை தங்கிய பேரரசர் மற்றும் பேரரசியார் இன்று தங்களது ஹஜ்ஜூப் பெருநாள் வாழ்த்துக்களை தெரிவித்துக் கொண்டனர். நாட்டின் நலனுக்காகவும் ஐக்கியத்தை நிலைநாட்டுவதற்கும் மலேசியர்களின் தியாகங்கள் இறைவனின் கொடையாகும் என பேரரசர் Al Sultan Abdulla வும் பேரரசியார் Tunku Azizah Aminah வும் இஸ்தானா நெகாரா முகநூலில் பதிவேற்றம் செய்துள்ள ஹஜ் பெருநாள் வாழ்த்துச் செய்தியில் தெரிவித்துள்ளனர். அதோடு ஹஜ் யாத்திரைக்கு சென்ற மலேசிய யாத்திரிகர்கள் தங்களது பயணத்தை வெற்றிகரமாக முடித்துக்கொண்டு இறைவனின் ஆசிர்வாதத்தோடு நல்லபடி தாயகம் திரும்புவதற்கும் பிரார்த்தனை செய்வதாக பேரரசர் தெரிவித்தார்.

 Tags
extend Aidiladha wishes

King and queen

to all Muslims


ஹமாஸ் தாக்குதலுக்கு பதில் தாக்குதல்; இஸ்ரேலின் தாக்குதலில் 160க்கும் மேற்பட்ட பாலஸ்தீன் மக்கள் மரணம்

காஷா, அக் 8 – பாலஸ்தீன இயக்கத்தின் ராணுவ பிரிவான ஹமாஸ் இஸ்ரேல் மீது நடத்திய திடீர் தாக்குதலுக்கு பதிலடி கொடுக்கும் வகையில் காஷாவில் இஸ்ரேல் நடத்திய ஏவுகனை தாக்குதலில் 161க்கும் மேற்பட்ட பாலஸ்தீன் மக்கள் கொல்லப்பட்ட வேளையில் மேலும் 931 பேர் காயம் அடைந்தனர். காஷா தீபகற்பத்தில் இஸ்ரேல் ஏவுகனைகள் இதற்கு முன் இல்லாத அளவுக்கு மிகப்பெரிய தாக்குதலை நடத்தியதாக கூறப்பட்டது. இஸ்ரேலின் தென் பகுதியில் எல்லைப் பகுதியில் பாலஸ்தீனத்தின் ஹமாஸ் தரப்பினர் நடத்திய தாக்குதலுக்கு இஸ்ரேல் வீரர்கள் பதிலடி கொடுக்க வேண்டிய கட்டாயத்திற்கு உள்ளானதாக இஸ்ரேல் ராணுவ அதிகாரி ஒருவர் தெரிவித்தார். Al Aqsa பகுதியில் இஸ்ரேலுக்கு எதிராக தாக்குதல் நடத்தியதோடு 35 ராணுவ வீரர்கள் மற்றும் சட்டவிரோத இஸ்ரேலிய குடியேறிகளையும் பிடித்திருப்பதாக ஹமாஸ் தரப்பு கூறிக்கொண்டது.

 Tags
israel

korbankan

lebih 160 rakyat

Palestin

Serangan udara


கேமராவை மறைத்து வைத்திருந்ததாக கூறப்படும் ‘Home Stay’ ; Airbnb அகப்பக்கத்திலிருந்து நீக்கம்

கோலாலம்பூர், செப்டம்பர் 26 – ஹோம்ஸ்டே (Home Stay) தங்கும் விடுதி ஒன்றின், சுவர் “சாக்கெட்டில்” இரகசிய கண்காணிப்பு கேமரா பொருத்தப்பட்டிருந்ததாக வெளிநாட்டு சுற்றுப் பயணிகள் புகார் செய்ததை தொடர்ந்து, சபாவிலுள்ள அந்த ஹோம்ஸ்டே நடத்துனரின் கணக்கை Airbnb நிறுவனத்தின், பாதுகாப்பு குழு, விசாரணை முழுமைப்பெறும் வரையில், தற்காலிகமாக நீக்கியுள்ளது.

அது போன்ற செயல்களை தமது தரப்பு கடுமையாக கருதுவதாகவும், அச்சம்பவம் ஏமாற்றை ஏற்படுத்தியுள்ளதாகவும், இந்தியா, தென்கிழக்காசியா, ஹாங் காங் மற்றும் தைவானுக்கான Airbnb நிறுவனத்தின் உயர் நிர்வாகி அமன்பிரீட் பஜாஜ், ஓர் அறிக்கை வாயிலாக தெரிவித்தார்.

அது போன்ற சம்பவங்கள், Airbnb தங்கும் விடுதிகளில் நடப்பது மிகவும் அரிது என குறிப்பிட்ட அமன்பிரீட், பாதிக்கப்பட்டவர்களுக்கு முழு ஆதரவும், ஒத்துழைப்பும் வழங்கப்படும் என்றார்.

ஹோம்ஸ்டே தங்கும் விடுதி சுவர் சாக்கெட்டில் கேமரா மறைத்து வைக்கப்பட்டிருந்ததாக, கூறப்படும் குற்றச்சாட்டை கடுமையாக கருதுவதாக, சுற்றுலா, கலை, கலாச்சார அமைச்சர் டத்தோ ஸ்ரீ தியோங் கிங் சிங் கடந்த ஞாயிற்றுகிழமை கூறியிருந்தது தொடர்பில் அமன்பிரீட் அவ்வாறு கருத்துரைத்தார்.

இம்மாதம் 14-ஆம் தேதி, சீனாவின் Xiaohongshu சமூக ஊடகத்தில் பகிரப்பட்ட அச்சம்பவம் தொடர்பில், சபா மாநில அரசாங்கம், சுற்றுலா, கலை, கலாச்சார அமைச்சு உட்பட சம்பந்தப்பட்ட தரப்பினர் கடுமையான நடவடிக்கை எடுக்குமாறு கேட்டுக் கொண்டுள்ளதாகவும், அமைச்சர் கூறியிருந்தார் என்பது குறிப்பிடத்தக்கது.

 Tags
Airbnb keluarkan Inap desa

didakwa sembunyi kamera


ஆசிய விளையாட்டுப் போட்டியில் மலேசியா 32 பதக்கங்கள்; இந்தியா 107 பெற்று சாதனை

ஹங்ஷோவ், அக் 8 – சீனாவில் நடைப்பெறும் ஆசிய விளையாட்டுப் போட்யில் மலேசியா தனது 27 பதக்கங்களுக்கான இலக்கை தாண்டி மொத்தம் 32 பதக்கங்களை வென்றுள்ள வேளை, வரலாற்றில் இந்தியா முதல் முறையாக 107 பதக்கங்களைப் வென்று பட்டியலில் நான்காவது இடத்தைப் பெற்றுள்ளது.

மலேசிய வீரர்கள் 6 தங்கம், 8 வெள்ளி, 18 வெண்கலம் வென்று நாட்டிற்குப் பெருமை சேர்த்துள்ளனர்.

இதனிடையே இந்திய விளையாட்டாளர்கள் 28 தங்கம், 38 வெள்ளி மற்றும் 41 வெண்கலப் பதக்கத்தை வென்றிருப்பது அந்நாட்டு விளையாட்டுப் பிரியர்களிடையே பெரும் சாதனையாக பார்க்கப்படுகிறது.

நான்கு ஆண்டுகளுக்கு முன் ஜகார்த்தாவில் நடைபெற்ற ஆசிய விளையாட்டுப் போட்டியில் இந்திய குழுவின் விளையாட்டாளர்கள் 70 பதக்கங்களை மட்டுமே வென்றனர் என்பது குறிப்பிடத்தக்கது.

இன்றோடு முடிவுறும் இந்த ஆசியப் போட்டியில்

பதக்கப் பட்டியலில் சீனா 200 தங்கங்களுடன் முதல் இடத்திலும், 51 தங்கங்களுடன் ஜப்பான் 2-வது நிலையிலும் 42 தங்கங்களுடன் கொரியா மூன்றாவது இடத்திலும் உள்ளன.

 Tags
Asian Games 2023 Highlights

concludes its stellar performance

india

medal score of 107

with highest-ever


பிளங்காய் சட்டமன்ற தொகுதியில் தனது வேட்பாளராக பாஸ் கட்சியின் காசிம் மாமாட்டை பெரிக்காத்தான் நிறுத்துகிறது

கோலாலம்பூர், செப் 21 – பிளங்காய் சட்டமன்ற தேர்தலில் பாஸ் கட்சியைச் சேர்ந்த காசிம் சாமாட்டை தனது வேட்பாளராக பெரிக்காத்தான் நேசனல் கூட்டணி நிறுத்தவிருக்கிறது. அம்னோவின் கோட்டையாக கருதப்படும் பிளங்காய் சட்டமன்ற தொகுதியில் கடந்த பொதுத் தேர்தலில் காசிம் சாமாட் போட்டியிட்டு தோல்வி கண்டபோதிலும் அடுத்த மாதம் 7 ஆம்தேதி நடைபெறும் இடைத் தேர்தலில் போட்டியிடுவதற்கான வாய்ப்பை காசிம் சாமாட் மீண்டும் பெற்றுள்ளார் என பெரிக்காத்தான நேசனல் கூட்டணி அறிவித்துள்ளது. அக்டோபர் 3 ஆம் தேதி இந்த இடைத்தேர்தலுக்கான வேட்பு மனுத் தாக்கல் நடைபெறும். கடந்த ஆகஸ்டு மாதம் 17ஆம் தேதி பண்டார் எல்மினாவுக்கு அருகே நிகழ்ந்த விமான விபத்தில் பிளங்காய் தொகுதியின் அம்னோவைச் சேர்ந்த சட்டமன்ற உறுப்பினரும், ஆட்சிக்குழு உறுப்பினராகவும் இருந்த ஜோஹாரி ஹருன் இறந்ததைத் தொடர்ந்து அந்த தொகுதியில் இடைத் தேர்தல் நடைபெறவிருக்கிறது.

 Tags
calon PN

Kasim Samat

PRK Pelangai


மலாக்காவையும்  இந்தோனேசியாவையும் இணைக்கும்  பாலம்  மீதான  ஆலோசனை  பல்வேறு விவகாரங்களை அரசு ஆராயும்

கோலாலம்பூர், ஏப் 9 – மலாக்காவையும் இந்தோனேசியாவையும் இணைக்கும் பாலத்தை நிர்மாணிப்பது தொடர்பான ஆலோசனை தொடர்பில் நிதி ஏற்பாடு மற்றும் தொழிற்நுட்ப தேவைகளை அரசாங்கம் ஆராயவிருக்கிறது. தீபகற்ப மலேசியாவில் மலாக்காவையும் இந்தோனேசியாவின் Dumai வட்டாரதையும் இணைக்கும் 100 கிலோமீட்டர் தூரத்தைக் கொண்ட பாலத்தை நிர்மாணிப்பதற்காக அடிப்படை அம்சங்களும் ஆராயப்படுவதாக பிரதமர்துறையின் சட்ட மற்றும் அமைப்புகள் சீரமைப்புக்கான அமைச்சர் டத்தோஸ்ரீ Azalina Othman Said தெரிவித்தார். தனியார் நிதி ஏற்பாட்டின் முயற்சியோடு 2021 ஆம் ஆண்டு அரசாங்கம் இத்திட்டம் குறித்த ஆலோசனையை பெற்றது. எந்தவொரு முடிவை எடுப்பதற் முன் சுற்றுச் சூழல் விளைளைவுகள் உட்பட இதர பல்வேறு அம்சங்களையும் அரசாங்கம் பரிசீலிக்க வேண்டியிருப்பதாக அவர் கூறினார்.

 Tags
bridge linking Melaka

proposal for mega

Putrajaya mulls

to indonesia


நெதர்லாந்து வகுப்பறைகளில் கைப்பேசிக்குத் தடை

நெதர்லாந்து ஜூலை 5 – நெதர்லாந்தில் உள்ள கல்வி நிறுவனங்களில் அடுத்தாண்டு முதல் கைப்பேசிகள், மடிக்கணினி உள்ளிட்ட சாதனங்களை பயன்படுத்த தடை விதிக்கப்படும் என அறிவிக்கப்பட்டுள்ளது.

மாணவர்கள் கல்வி கற்றலிலிருந்து திசை திரும்புவதாகவும், குறிப்பாக தேவைப்பட்டால் மட்டுமே அனுமதிக்கப்படும் என்றும் நெதர்லாந்து கல்வி அமைச்சு கூறியுள்ளது.

“கைப்பேசிகள் நம் வாழ்வோடு பின்னிப் பிணைந்திருந்தாலும், அவை வகுப்பறையில் சேராது” என்று கல்வி அமைச்சர் ராபர்ட் டிஜ்கிராஃப் (Robbert Dijkgraaf) கூறியிருக்கின்றார்.

“மாணவர்கள் நன்றாக படிப்பதற்கு கைப்பேசிகள் ஒரு இடையூறு என்று அறிவியல் ஆராய்ச்சி காட்டுகிறது. இதிலிருந்து மாணவர்களை பாதுகாக்க வேண்டும்” என அவர் கூறியுள்ளார்.

 Tags
and other devices

from Dutch classrooms

Mobile phones

to be banned


‘பேய்’ கணவருக்கு மர்லின் மன்றோ மீது ஈர்ப்பு – விவாகரத்து செய்த பெண் பாடகி

ஜூலை 21 – இங்கிலாந்தை சேர்ந்த பெண் பாடகியான ப்ரோகார்ட் (Brocarde), ஓராண்டிற்கு முன்னர் பேயை திருமணம் செய்துகொண்டதாக அறிவித்து பரபரப்பை ஏற்படுத்திய நிலையில், தற்போது பேயாட்டுதல் மூலம் கணவரை விவாகரத்து செய்துள்ளார்.

ஆக்ஸ்போர்ட்ஷையர்( Oxfordshire ) பகுதியை சேர்ந்த பெண் பாடகி ப்ரோகார்ட் (Brocarde), இறந்த விக்டோரியன் காலத்து சிப்பாயான எட்வர்டோ ( Edwardo ) என்ற பேயுடன் டேட்டிங்கில் இருந்ததாக கூறினார்.

கடந்தாண்டு ஹாலோவின் கொண்டாட்டத்தின்போது எட்வர்டோ பேயை திருமணம் செய்ததாக அறிவித்து, தேவாலயத்தில் தனியாக நின்றுகொண்டு மோதிரம் மாற்றிய வீடியோவை வெளியிட்டார்.

இவர்கள் திருமணத்தில் மறைந்த பிரபல நடிகையான மர்லின் மன்றோ உள்ளிட்ட பலர் கலந்து கொண்டதாக கூறியிருந்தார்.

அவர்களின் மண வாழ்க்கை சரியாக அமையாததால், பேய் கணவரை விவாகரத்து செய்யப் போவதாக அண்மையில் அறிவித்திருந்தார்.

இதற்கு பிண்ணனியில் மறைந்த பாடகி மர்லின் மன்றோ தான் காரணமாக இருக்கிறாராம்.

இறுதியில் திருமணம் நடந்த அதே தேவாலயத்தில் பேயை விரட்டும் நிகழ்வின் மூலம் கணவரை பிரிந்தார் ப்ரோகார்ட்

 Tags
after less than a year

ghost of a Victorian soldier

Singer divorces 'devilishly handsome'


இந்திய பெண்கள் TVET தொழிற் பயிற்சிகளைப் பெறுவதற்கு உதவ ரிஸ்டாவுடன் மித்ரா இணைந்து பங்காற்ற வேண்டும்; ஸாஹிட் வலியுறுத்து

பாகான் டத்தோ, செப் 11 – இந்தியப் பெண்கள் TVET எனப்படும் தொழிற்பயிற்சி மற்றும் தொழிற்நுட்ப பயிற்சிகளைப் பெறுவதற்கு உதவுவதற்கு மித்ரா ரிஸ்டாவுடன் இணைந்து பங்காற்ற வேண்டும் என துணைப்பிரதமர் அகமட் ஸாஹிட் ஹமிடி கேட்டுக்கொண்டார். இந்த நோக்கத்திற்காக ரிஸ்டாவின் கீழ் செயல்படும் ‘University College of Agrosains Malaysia’ பல்கலைக்கழக கல்லூரியின் தகுதி உயர்த்தப்பட்டிருப்பதாகவும் இதன் வழி பெண்கள் பல்வேறு தொழிற்நுட்ப மற்றும் தொழில்திறன் பயிற்சிகளை பெண்கள் பெறுவதற்கான வாய்ப்பு ஏற்பட்டுள்ளதாக அவர் தெரிவித்தார். பாகான் டத்தோவில் குறிப்பாக இந்திய சமூகத்தை சேந்த இளம் பெண்கள் தங்களது ஆற்றலை மேம்படுத்திக் கொண்டு தங்களது குடும்பத்திற்கு தேவையான வருமானத்தை அதிகப்பதற்கு மித்ரா உதவ முடியும் என கிராம மற்றும் வட்டார மேம்பாட்டுத்துறை அமைச்சருமான அகமட் ஸாஹிட் வலியுறுத்தினார்.

பாகன் டத்தோ மற்றும் நாடு முழுவதிலும் இதர இடங்களிலிருந்து ஜெலித்தா எனப்படும் மலேசிய அஃரோஸைன்ஸ் பல்கலைக்கழக கல்லூரியில் தொழிற்பயிற்சிகளையும் தொழில் திறன் பயிற்சிகளையும் பெறுவதற்கு ரிஸ்டா தலைவருடன் மித்ரா இணைந்து பணியாற்ற வேண்டுமென அவர் கேட்டுக்கொண்டார். உணவு உற்பத்தி பொருட்கள் மட்டுமின்றி இதர பல்வேறு பொருட்களையும் தயாரிக்கும் ஆற்றலை இளம் பெண்கள் பெற முடியும் என ஊத்தான் மெலிந்தாங்கில் இந்திய மக்களின் சன்மார்க்க மண்டபதில் கேக் மற்றும் ரொட்டி தயாரிக்கும் பயிற்சியை முடித்து வைக்கும் நிகழ்ச்சியில் கலந்துகொண்டு பேசியபோது அகமட் ஸாஹிட் இதனை தெரிவித்தார்.

 Tags
assist Indian women

DPM Zahid

getting TVET training

Mitra must work with Risda


உலு லங்காட்டில் 28 மாணவர்கள்; 10 ஆசிரியர்களைக் குளவிகள் கொட்டின

உலு லங்காட்; செப் 10 – உலு லங்காட், கம்போங் குவாலா எனும் இடத்தில் 28 மாணவர்கள் மற்றும் 10 ஆசிரியர்கள் குளவிகள் கொட்டியதைத் தொடர்ந்து அவர்கள் மருத்துவமனைக்குக் கொண்டுச் செல்லப்பட்டனர்.

இதில் 3 மாணவர்களின் நிலைமை சற்று மோசமாக இருப்பதாகவும், அவர்கள் மருத்துவமனையின் சிவப்பு பிரிவில் அனுமதிக்கப்பட்டுள்ளதாகவும் தகவல்கள் கூறுகின்றன.

ஷா ஆலாமைச் சேர்ந்த இடைநிலைப்பள்ளி ஒன்றின் பொறுப்பு மாணவர்களுக்கான மேம்பாட்டு திறன் பட்டறைக்கான 100 மாணவர்கள் உலு லங்காட்டில் உள்ள ஒரு உல்லாச தங்கும் விடுதில் தங்கியிருந்தனர். அந்த பட்டறை இன்று முடிவடைவதாக இருந்தது.

இந்நிலையில், நேற்று மதியம் 2 மணியளவில் தீயணைப்பு மற்றும் மீட்பு துறைக்கு தகவல் கிடைக்க சம்பவ இடத்திற்கு விரைந்த தீயணைப்பு, போலிஸ், சுகாதார துறை அதிகாரிகள் பாதிக்கப்பட்டவர்களை உடனடியாக மருத்துவமனை மற்றும் சுகாதார கிளினிக்கிற்கு அழைத்துச் சென்றனர்.

பயிற்சியில் ஈடுபட்டிருந்த அவர்களை திடீரென எங்கிருந்தோ வந்த குளவிகள் தாக்கியதாக தொடக்க கட்ட விசாரணையில் தெரிய வந்துள்ளது.

இச்சம்பவம் குறித்த மேல் விவரங்கள் இன்னும் வெளியிடப்படவில்லை.

 Tags
10 guru

28 pelajar

cedera

disengat tebuan


இறந்தவரின்  இறுதி  சடங்கின்போது  வன்செயலில்  ஈடுபட்ட  20 பேரை போலீஸ்  தேடுகிறது

ஜோகூர் பாரு, மார்ச் 24 – ஜோகூர் பாருவில் இறந்தவரின் இறுதி சடங்கு நடத்தப்படும் இடத்தில் கலவரத்தில் ஈடுபட்ட 20 பேரை போலீசார் தேடிவருகின்றனர். அவர்கள் அனைவரும் குண்டர் கும்பலைச் சேர்ந்தவர்கள் என ஜோகூர் போலீஸ் தலைவர் Kamarul Zaman Mamat தெரிவித்தார். இறந்த அந்த ஆடவர் ஒருநாளுக்கு முன்னதாக ஜோகூர் பாரு, Tamam Melodies சில் ஒரு கடைக்கு முன் சுட்டுக்கொல்லப்பட்டதாக அவர் தெரிவித்தார். அந்த 30 வயது ஆடவர் பல்வேறு குற்றச் செயல்கள் பின்னணியை கொண்டவராவார். மறுநாளன்று அவரது இறுதிச் சடங்கு பிரார்த்தனை நடைபெற்ற இடத்திற்கு வந்த 20 தனிப்பட்ட நபர்கள் கலவரத்தில் ஈடுபட்டதாக ஜோகூர் போலீஸ் தலைமையகத்தில் நடைபெற்ற செய்தியாளர் கூட்டத்தில் Kamarul Zaman தெரிவித்தார்.

 Tags
20 who ran riot

at funeral home

Cope

looking for


நான்கு பெண்களை  கட்டிப் போட்டு  ரொக்கம், நகைகளை கொள்ளையிட்ட கொள்ளையர்களுக்கு போலீஸ் வலைவீச்சு

கிள்ளான், பிப் 18 – திரைப்படங்களில் வருவதைப் போல் பட்டப் பகலில் கையில் பாராங் கத்தியிடன் முகமூடி அணிந்த நிலையில் ஒரு வீட்டில் புகுந்த கொள்ளை கும்பல் ஒன்று அவ்வீட்டில் இருந்த நான்கு பெண்களை கட்டிப் போட்டு, அவர்களது வாய்களை மூடிய பின் அவ்வீட்டிலுள்ள அறைகளில் சூரையாடினர். 4,000 ரிங்கிட் ரொக்கம், 20,000 ரிங்கிட் மதிப்புள்ள நகைகள் மற்றும் ஐந்து கை தொலைபேசிகளையும் கொள்ளையிட்ட பின் அந்த சந்தேகப் பேர்வழிகள் அங்கிருந்து அவசரம் அவசரமாக தப்பியோடிய காணொளி வைரலானது. . கிள்ளான் தாமான் பெட்டாலிங்கில் நேற்று மதியம் ஒரு மணியளவில் நடைற்ற அந்த கொள்ளைச் சம்பவத்தில் கொள்ளையர்களால் தாக்கப்பட்ட பெண்மணி ஒருவர் காயம் அடைந்தார். இரண்டு மாடி கொண்ட அந்த வீட்டில் ஒரே குடும்பத்தை சேந்ந்த நான்கு பெண்களும் ஒரு ஆடவரும் தங்கியிருந்தபோது இந்த கொள்ளைச் சம்பவம் நடைபெற்றது.

முகமூடி மற்றும் கையுறை அணிந்திருந்த நான்கு கொள்ளையர்களும் புரோட்டோன் வாஜா காரில் வந்ததோடு பின் கதவு வழியாக அவ்வீட்டிற்குள் புகுந்ததாக தென் கிள்ளான் மாவட்ட போலீஸ் தலவர் துணை கமிஷனர் Cha Hoong Fong கூறினார்.

அந்த கொள்ளையின்போது 45 வயது பெண் ஒருவரின் மூக்கில் சந்தேக பேர்வழி உதைத்ததோடு கட்டையினால் தாக்கி பாரங்கினல் தலையில் இடித்ததாகவும் கூறப்பட்டது. அந்த சந்தேகப் பேர்வழிகள் தப்பிச் சென்ற புரோட்டோன் வாஜா கார் கிள்ளான் , தாமான் டேசாவான் வீடமைப்பு பகுதியிலுள்ள ஒரு லோரோங்கில் கைவிடப்பட்ட நிலையில் கண்டுப் பிடிக்கப்பட்டது. அந்த சந்தேகப் பேர்வழிகளை தேடும் நடவடிக்கையை போலீசார் தீவிரப்படுத்தியுள்ளனர்.

 Tags
by armed criminals

middle of the day

The house was invaded


பிலிப்பின்ஸில்   நில நடுக்கம்

மணிலா, பிப் 16 – மத்திய பிலிப்பின்ஸில் இன்று அதிகாலையில் ரெக்டர் கருவியில் 6.1 அளவில் பதிவான நிலநடுக்கம் உலுக்கியது. அந்த நில நடுக்கத்தைத் தொடர்ந்து அடுத்தடுத்து நில அதிர்வுகள் ஏற்படும் என அமெரிக்க புவியியல் மையம் எச்சரித்துளளது. அதிகாலை 2 மணியளவில் Masbate மாநிலத்தில் ஏற்பட்ட நிலநடுக்கத்தை உணர்ந்த மக்களில் பலர் உடனடியாக தங்களது வீட்டிலிருந்து வெளியேறி தெருக்களில் கூடினர். எனினும் சுனாமி எச்சரிக்கை எதுவும் விடுக்கப்படவில்லை. அந்த நில நடுக்கம் வலுவாக இருந்ததாகவும் தூக்கத்தின் போது அதிர்வை உணர்ந்ததால் உடனடியாக எழுந்து கொண்டதாக Masbate மாநில போலீஸ் தலைவர் Rolly Albana தெரிவித்தார்.

 Tags
central Philippines

shakes the

Strong earthquake


OP LIMAU சோதனை : நாடு முழுவதும் சூதாட்டத்தில் ஈடுபட்ட 904 பேர் கைது

நாடு முழுவதும் மேற்கொள்ளப்பட்ட 137 OP LIMAU சோதனை நடவடிக்கைகள் மூலம், சூதாட்டத்தில் ஈடுபட்ட 904 பேர் கைது செய்யப்பட்டனர்.

இம்மாதம் 15-ஆம் தேதி தொடங்கி 29-ஆம் தேதி வரையில், 15 நாட்களுக்கு மேற்கொள்ளப்பட்ட அந்த சோதனை நடவடிக்கைகள் வாயிலாக, ஐந்து லட்சத்து 13 ஆயிரத்து 793 ரிங்கிட் பொருட்களும், ரொக்கமும் பறிமுதல் செய்யப்பட்டதாக, அரச மலேசிய போலீஸ் படையின் செயலாளர் டத்தோ நோர்சியா முஹமட் சாடுடின் தெரிவித்தார்.

கட்டத்திற்குள் சூதாட்டம், கட்டத்திற்கு வெளியில் சூதாட்டம் என இரு வேறு பிரிவுகளை அந்த சோதனை உட்படுத்தியிருந்தது.

சிலாங்கூரில், கட்டத்திற்குள் சூதாட்டம் தொடர்பில் மிக அதிகமாக 17 சோதனை நடவடிக்கைகள் மேற்கொள்ளப்பட்ட வேளை ; 134 பேர் கைதாகினர்.

கட்டத்திற்கு வெளியே சூதாட்டம் தொடர்பில், மிக அதிகமாக 59 பேர் சரவாக்கில் கைது செய்யப்பட்ட வேளை ; பினாங்கில் மிக அதிகமாக 29 ஆயிரத்து 159 ரிங்கிட் பெருமானமுள்ள பறிமுதல் மேற்கொள்ளப்பட்டது.

 Tags
904 individuals

arrested

Op Limau


சட்டைப் பையில் வைக்கப்பட்டிருந்த கைதொலைபேசி  வெடித்தது  70 வயது முதியவர்  உயிர் தப்பினார்

திரிச்சூர், மே 21- கேரளாவில் திரிச்சூரில் தேநீர் கடையில் அமர்ந்து 70 வயது ஆடவர் தேநீர் அருந்திக்கொண்டிருந்தபோது திடீரென அவரது சட்டைப் பையில் வைத்திருந்த கை தொலைபேசி ஒன்று வெடித்து தீப்பற்றியது. எனினும் தக்க சமயத்தில் தீ அகற்றப்பட்டதால் ELLiyas என்ற அந்த ஆடவர் உயிர்தப்பினார். அவரது தொலைபேசி பேட்டரி கடுமையாக சூடானதால் அது வெடித்ததாக கூறப்பட்டது. இச்சம்பவம் தொடர்பான காணொளி வைரலானதை தொடர்ந்து அதைப் பார்த்த பலர் அதிர்ச்சிக்கு உள்ளாகினர் . அவர் அந்த கைதொலைபேசியை ஆயிரம் ரூபாய்க்கு வாங்கியதாக தெரிகிறது. சட்டைப் பை மற்றும் கால் சட்டைப் பையில் வைக்கப்படும் கை தொலைபேசிகள் வெடித்து தீப்பிடிக்கும் சம்பவங்கள் அண்மைய காலமாக கேரளாவில் அடிக்கடி ஏற்பட்டு வருகின்றன.

 Tags
as mobile phone

explodes in

for 70 year old

Narrow Escape

shirt pocket


அபாயகரமான நிலையில் ஆண்களிடையே மலட்டுத்தன்மை பிரச்சனை

கோலாலம்பூர், ஏப் 5 – நாட்டில் ஆண்களிடையே காணப்படும் மலட்டுத்தன்மை பிரச்சனை ஆபத்தான நிலையை எட்டியுள்ளதாக, மகளிர் குடும்ப சமூக மேம்பாட்டு துணையமைச்சர் அய்மான் அதிரா சாபு தெரிவித்தார்.

LPPKN – தேசிய மக்கட் தொகை மற்றும் குடும்ப மேம்பாட்டு வாரியத்தின் விந்தணு பகுப்பாய்வு தரவுகளின் அடிப்படையில் அது தெரிய வந்துள்ளது.

குறிப்பாக, 60 விழுக்காட்டு விந்தணு சோதனைகள் எதிர்மறையான முடிவுகளை கொண்டுள்ளது கண்டறியப்பட்டுள்ளது.

மலேசியாவில் திருமணமான தம்பதிகளிடையே கருவுறும் பிரச்சனை அதிகரிப்பதற்கு அது நேரடியாக பங்களிப்பதாக துணையமைச்சர் கூறியிருக்கின்றார்.

அதே சமயம், கடந்த 40 ஆண்டுகளாக நாட்டில் மக்கட் தொகை விகிதம் தொடர்ந்து சரிவு கண்டு வருவதையும் அவர் சுட்டிக் காட்டினார்.

 Tags
Alarming level

among men

of infertility issues

says deputy minister


கார் பள்ளத்தில்    விழுந்தது    காயத்துடன்      3 பெண்கள்      உயிர் தப்பினர்.

பாலோக் பூலாவ் , அக் 2 – பினாங்கில் . பாலேக் பூலாவ், ஜாலான் போண்டோக் உபேஹ் வில் கார் ஒன்று பள்ளத்தில் விழுந்ததில் அதில் பயணம் செய்த இந்தோனேசிய பெண் ஒருவர் உட்பட மூன்று பெண்கள் காயத்துடன் உயிர் தப்பினர். நேற்று காலை 10 மணியளவில் அவர்களது கார் கட்டுப்பாட்டை இழந்து 20 அடி பள்ளத்தில் விழுந்ததாக மாநில தீயணைப்பு மீட்புத் துறையின் பேச்சாளர் ஒருவர் தெரிவித்தார்.

மீட்பு குழுவினர் வந்துச் சேர்ந்தபோது மெது ஓட்டத்தில் ஈடுபட்டிருந்தவர்களும் மலையேறிகளும் காரில் இருந்த இருவரை வெளியேற்றினர். 20 மற்றும் 30 வயதுடைய அந்த மூவரும் தங்களது உடல் மற்றும் முகத்தில் சொற்ப காயத்திற்கு உள்ளானதால் அருகேயுள்ள மருத்துவமனைக்கு சிகிச்சைக்காக அனுப்பிவைக்கப்பட்டனர். அந்த விபத்து குறித்த காணொளிகள் சமூக வலைத்தளத்தில் வைரலாகின.

 Tags
after their car falls into a ravine

Three women escape with injuries


மக்கள் வருவாயை அதிகரிக்கக் கூடிய வாய்ப்புகளை அரசாங்கம் அறிவிக்கவிருக்கிறது

கோலாலம்பூர், பிப் 10 – குறைந்த வருவாய் பெறும் பி40 -பிரிவினர் கூடுதல் வருவாயை ஈட்டுவதற்கான வாய்ப்புகள் உட்பட , அரசாங்கம் விரைவில் சில முக்கிய அறிவிப்புகளை செய்யவிருக்கின்றது.

ஓய்வூதிய வயதை எட்டுவதற்கு முன்பே, மக்கள் இ.பி.எப் -சேமநிதியிலிருந்து பணத்தை மீட்காமல் இருக்க, அரசாங்கம் அவர்களுக்கு உதவக் கூடிய சில திட்டங்களை அறிவிக்க விருப்பதாக பொருளாதார அமைச்சர் ரபிசி ரம்லி தெரிவித்தார்.

12-வது மலேசிய திட்டம் இடைக்கால ஆய்வுக்கு உட்படுத்தப்பட்டுள்ளது. அதில் வருமான வளர்ச்சியை இலக்காகக் கொண்ட திட்டங்களையும், கொள்கைகளையும் இணைத்துக் கொள்ள திட்டமிட்டிருப்பதாக அமைச்சர் கூறினார்.

 Tags
announce income generation

EPF withdrawals

opportunities other than

The government will


சுற்றுப் பயணியை கற்பழித்த, டாக்சி ஓட்டிக்கு 20 ஆண்டுகள் சிறைத் தண்டனை  நிலைநிறுத்தப்பட்டது

தலைநகரிலுள்ள தங்கும் விடுதி ஒன்றில், இந்தோனேசிய சுற்றுப்பயணியை கற்பழித்த முன்னாள் டாக்சி ஓட்டி ஒருவனுக்கு விதிக்கப்பட்ட 20 ஆண்டுகள் சிறைத் தண்டனையையும், 16 பிரம்படிகளையும் இன்று மேல்முறையீட்டு நீதிமன்றம் நிலைநிறுத்தியது.

அப்துல் கானி அப்துல் காரிம் எனும் அவ்வாடவனுக்கு தண்டனை விதிப்பதற்கு முன் அல்லது அந்த தண்டனையை நிலைநிறுத்துவதற்கு முன், அவ்வழக்குடன் சம்பந்தப்பட்ட அனைத்து கூறுகளையும் செஷன்ஸ் நீதிமன்றமும், உயர் நீதிமன்றமும் முழுமையாக ஆராய்ந்து விட்டன.

அதனால், அவ்விரு நீதிமன்றங்களின் முடிவையும் மீண்டும் மறுஆய்வுச் செய்ய வேண்டிய அவசியமில்லை என மூவர் அடங்கிய நீதிபதிகள் குழு இன்று தெரிவித்தது.

அதனால் அவனுக்கு விதிக்கப்பட்ட தண்டனை நிலைநிறுத்தப்படுவதாகவும் அறிவிக்கப்பட்டது.

2018-ஆம் ஆண்டு, டிசம்பர் 24-ஆம் தேதி, பின்னிரவு மணி 1.30-க்கும் இரண்டுக்கும் இடைப்பட்ட நேரத்தில், screw driver-ரை காட்டி கொலை செய்ய போவதாக மிரட்டி, 34 வயது இந்தோனேசிய பெண் ஒருவரை கற்பழித்ததாக, அப்துல் கானிக்கு எதிராக குற்றஞ்சாட்டு நிரூபிக்கப்பட்டதை அடுத்து, 2020-ஆம் ஆண்டு செஷன்ஸ் நீதிமன்றம் அவனுக்கு 20 ஆண்டுகள் சிறையும், 16 பிரம்படிகளும் விதித்து தீர்ப்பளித்தது.

 Tags
for 20 years

Former taxi driver

in prison

tourists remains

who raped


செம்பனை  எண்ணெய் விவகாரத்தில்  கடுமையான  போக்கு வேண்டாம் – அன்வார்  வலியுறுத்து

கோலாலம்பூர், பிப் 18 – செம்பனை எண்ணெய் விவகாரத்தில் ஐரோப்பிய ஒன்றியம் கடுமையான போக்கை கொண்டிருக்கக்கூடாது என பிரதமர் டத்தோஸ்ரீ அன்வார் இப்ராஹிம் கேட்டுக்கொண்டார். ஐரோப்பிய ஒன்றியத்தின் காடுகள் அழிப்பு அல்லாத தயாரிப்பு நெறிமுறை மலேசியாவின் செம்பனை எண்ணெய் ஏற்றுமதிக்கு தடையாக இருப்பதாக அவர் சுட்டிக்காட்டினார். எங்களுக்கு எதிராக அமல்படுத்தப்படும் தடை ஐரோப்பாவுக்கான செம்பனை எண்ணெய் உற்பத்திற்கு பெரும் சவாலாக இருக்கிறது. எங்களது பொருளாதார முன்னேற்றத்திற்கும் மேம்பாட்டிற்கும் தடைகளை ஒரு வட்டாரம் அமல்படுத்துவதுது நியாயமாக இல்லையென அன்வார் தெரிவித்தார். இங்கு வருகை புரிந்திருக்கும் ஜெர்மன் அதிபர் Frank -Walter Steinmeir ரை சந்தித்த பின் நடைபெற்ற கூட்டு செய்தியாளர் கூட்டத்தில் அன்வார் இதனை வலியுறுத்தினார்.

 Tags
anwar

Don't be so

Palm oil

rigid about


சாலையில் வெள்ளைக் கோட்டை தாண்டி வாகனத்தை நிறுத்தினால் அபராதம், சிறைத் தண்டனை விதிக்கப்படலாம்

கோலாலம்பூர், ஆகஸ்ட்டு 3 – சாலையில் வெள்ளைக் கோட்டிற்கு அப்பால் வாகனங்களை நிறுத்தும் வாகனமோட்டிகளுக்கு, சிறைத் தண்டனை அல்லது அபராதம் விதிக்கப்படலாம்.

நாடு முழுவதும் மேற்கொள்ளப்பட்டு வரும், சாலை விதிமுறைகளை பின்பற்றும் சோதனை நடவடிக்கையின் கீழ், வாகனமோட்டிகள் வெள்ளைக் கோட்டை பின்பற்றுகின்றனரா? என்பதும் கண்காணிக்கப்படுவதாக, புக்கிட் அமான் போக்குவரத்து புலனாய்வு மற்றும் அமலாக்கத் துறையின் துணைத் இயக்குனர் டத்தோ முஹமட் நஸ்ரி ஓமார் தெரிவித்தார்.

காட்டாயம் ஏற்பாட்டால் அல்லது அவசர சூழலை தவிர்த்து, வெள்ளைக் கோட்டில் வாகனங்களை நிறுத்துவது குற்றமாகும்.

குற்றம் நிரூபிக்கப்பட்டால், ஈராயிரம் ரிங்கிட்டுக்கு மேற்போகாத அபராதம் அல்லது ஆறு மாதங்களுக்கு மேற்போகாத சிறைத் தண்டனை விதிக்கப்படலாம்.

ஜூலை 28-ஆம் தேதி முடுக்கி விடப்பட்ட, சாலை விதிமுறைகளை பின்பற்றும் சோதனை நடவடிக்கையின் கீழ், சமிக்ஞை விளக்கை பின்பற்றுவது, வாகன பதிவு எண்களை விதிமுறைபடி பொருத்தியிருப்பது, போக்குவரத்துக்கு இடையூறை ஏற்படுத்துவது, வெள்ளைக் கோட்டை பின்பற்றுவது, சட்டவிரோதமாக காரை நிறுத்துவது ஆகியவை கண்காணிக்கப்பட்டு வருவது குறிப்பிடத்தக்கது.

 Tags
berdepan denda

Berhenti kenderaan lebihi garisan putih

penjara


மின் சிகரெட்டுகளை முஸ்லிம்கள்  பயன்படுத்துவது சட்டவிரோதமாகும் – கூறுகிறார் சமய விவகார  அமைச்சர்

கோலாலம்பூர், ஜூன் 15 – வேப் எனப்படும் மின் சிகரெட்டுகளை முஸ்லிம்கள் பயன்படுத்துவது சட்டவிரோதமாகும் என சமய விவகார அமைச்சர் Na’im Mokhtar நாடாளுமன்றத்தில் தெரிவித்துள்ளார்.

மின் சிகரெட்டுகளை பயன்படுத்துவது உடல் நலத்திற்கு பாதிப்பை ஏற்படுத்தும். எனவே மின் சிகரெட்டை முஸ்லிம்கள் பயன்படுத்துவதற்கு தடை விதிக்கப்பட்டிருப்பதாக இஸ்லாமிய சட்ட கோட்பாட்டின் நான்கு பிரபலமான கல்வியாளர்கள் தெரிவித்திருப்பதாகவும் அவர் கூறினார்.

மின் சிகரெட்டுகளை பயன்படுத்துவதற்கு எதிரான உத்தரவை தேசிய Fatwa மன்றம் 2015ஆம் ஆண்டு உத்தரவு பிறப்பித்திருப்பதையும் Nai’m Mokhtar சுட்டிக்காட்டினார்.

 Tags
e-cigarettes still ‘haram’

Says minister

vaping


இங்கிலாந்தின்  புதிய  துணைப் பிரதமராக  ஆலிவர்டவுடன்    நியமனம்

லண்டன் , ஏப் 22 – இங்கிலாந்தின் புதிய துணைப்பிரதமராக Oliver Dowden நியமிக்கப்பட்டுள்ளார். துணைப்பிரதமராகவும் நிதி அமைச்சராகவும் இருந்த

Dominic Raab பதவி விலகியதைத் தொடர்ந்து அவருக்கு பதிலாக Oliver Dowden நியமிக்கப்பட்டுள்ளார். தற்போது பிரதமர் ரிஷி சுனாக் அரசாங்கத்தில் அமைச்சரவைக்கான அலவலக அமைச்சரவாக Oliver Dowden இருந்து வருகிறார். இதற்கு முன் Conservative கட்சித் தலைவராக அவர் இருந்து வந்தார். கடந்த ஜூன் மாதம் நடைபெற்ற இரண்டு இடைத் தேர்தல்களில் Conservative கட்சி தோல்வி அடைந்ததைத் தொடர்ந்து அவர் கட்சிப் பதவியிலிருந்து விலகினார். இதனிடையே நாடாளுமன்ற உறுப்பினர் ALex Chalk புதிய நிதியமைச்சராக நியமிக்கப்பட்டுள்ளார்.

 Tags
Deputy PM

named

new UK

Oliver Dowden


சுஹாக்காம்  தலைவர்  டாக்டர் ரஹ்மாட் மாமுட் பதவி விலகல்

கோலாலம்பூர், ஆக 28 – சுஹாக்காம் தலைவர் Rahmat Mohamad வியாழக்கிழமை பதவி விலகுகிறார். அதிகாரத்தை மீறியதாக அவருக்கு எதிராக எழுந்த குற்றச்சாட்டை விசாரிப்பதற்கு சுயேச்சை குழுவொன்றை அமைப்பதற்கு சுஹாக்காம் அங்கீகரித்த இரண்டு மாதங்களுக்கு பின் அவர் பதவி விலக முன்வந்தார். 2025ஆம் ஆண்டுவரை மூன்று ஆணடு கால ஒப்பந்தத்தில் சுஹாக்காம் தலைவராக நியமிக்கப்பட்ட ஒரு ஆண்டு காலத்திற்குப் பின் அவர் பதவி விலகுகிறார். சுய விருப்பத்தின் பேரிலேயே ரஹ்மான் பதவி விலகுகிறார் என பிரதமர் துறையின் சட்ட விவகாரப் பிரிவு வெளியிட்ட அறிக்கையில் தெரிவித்தது. தலைமை துணை செயலாளர் பதவிக்கு குறிப்பிடத்தக்க வேட்பாளரை நியமிப்பதில் அவர் தமது அதிகாரத்தை மீறினார் என குற்றஞ்சாட்டிய ஒரு ஊழியருக்கு எதிராக Rahmat அவதூறு வழக்கு தொடுத்ததைத் தொடர்ந்து அவர் தீவிர கண்காணிப்புக்கு உள்ளானார்.

கடந்த ஏப்ரல் மாதம் ரஹ்மாட்டிற்கு எதிராக அதிகாரப்பூர்வ புகார் செய்ததைத் தொடர்ந்து அந்த ஊழியருக்கு எதிராக அவர் வழக்கு தொடுத்தார். அந்த குற்றச்சாட்டை அவர் மறுத்திருந்ததோடு சுஹாக்காம் ஆணையர்களின் இணக்கத்தின்பேரிலேயே அனைத்து முடிவுகளும் எடுக்கப்பட்டதாகவும் ஒருதலைப்பட்சமாக எந்த முடிவும் எடுக்கப்படவில்லையென ஊடகங்களுக்கு வழங்கிய பேட்டியில் அவர் கூறியிருந்தார்.

இதனிடையே Rahmat Muhamad ட்டிற்கு பதிலாக புதிதாக ஒருவரை மாட்சியை தங்கிய பேரரசர் நியமிக்கும்வரை அவருக்கு பதிலாக Suhakam மிற்கு தற்காலிக தலைவர் நியமிக்கப்படுவார் என தெரிவிக்கப்பட்டுள்ளது.

 Tags
on thursday

Suhakam chairman

to step down


ஹஜ் பெருநாளுக்கு முன், மீண்டும் கலவர பூமியானது சூடான்

சூடான் தலைநகர் கார்டூமில் (Khartoum), ஹஜ் பெருநாளுக்கு ஒரு நாளுக்கு முன், அந்நாட்டு RSF – இராணுவத்துக்கும், துணை இராணுவப் படைக்கும் இடையில் மீண்டும் கடும் சண்டை மூண்டது.

தலைநகரின் சில பகுதிகளில், பீரங்கி சத்தமும், துப்பாக்கி வேட்டு சத்தமும் தொடர்ந்து கேட்டதாக உள்ளூர் மக்கள் தெரிவித்தனர்.

ஹஜ் பெருநாளுக்கு முன்னதாக, இரு நாள் போர் நிறுத்தத்தை RSF ஒருதலைபட்சமாக அறிவித்திருந்தது.

சூடானில், இரு தரப்புக்கும் இடையில்,போர் நிறுத்த உடன்பாடு எட்டப்பட்டிருந்தாலும், ஏப்ரல் 15-ஆம் தேதி தொடங்கிய போர், முடிவுக்கு வரும் அறிகுறிகள் எதுவும் இதுவரை தென்படவில்லை.

அதனால், பொது உடமைகள் சேதமடைந்துள்ளதோடு, கார்டூமில் சூரையாடும் நடவடிக்கைகளும் அதிகரித்துள்ளன. வெளிநாட்டு தூதர்களும் குறி வைத்து தாக்கப்படுவதால் குழப்பம் நீடிக்கிறது.

 Tags
again is Sudan

Ahead of Hajj

the land of turmoil


இனங்களின்  ஐக்கியத்திற்கு  முக்கிமாக திகழும்  ஒற்றுமையினால்  நாட்டு  மக்கள்  நலம் பெறுவர் பேரரசர்    நம்பிக்கை

கோலாலம்பூர், ஆக 31 – ஐக்கியத்திற்கு முக்கிய அடிப்படையாக திகழும் இனங்களுக்கிடையிலான ஒற்றுமை மூலம் நாடு மற்றும் மக்கள் நலம் பெறுவார்கள் என மாட்சிமை தங்கிய பேரரசர் AL Sultan Abdullah தெரிவித்துள்ளார். மலேசியா மடானி : உறுதியான ஒற்றுமை ,மக்களின் நம்பிக்கையை நிறைவேற்றும் என இவ்வாண்டின் தேசிய தின கருப்பொருளுக்கு ஏற்ப ஐக்கியமும், இனங்களுக்டையிலான ஒற்றுமையும் திகழ்வதாக இனறு இஸ்தானா நெகாரவின் முகநூலில் வெளியிட்ட பதிவில் Al Sultan Abdullah தெரிவித்துள்ளார். நாட்டின் நிலைத்தன்மைக்கும் சுபிட்சத்திற்கும் முக்கிய அடிப்படையாக வலுவான ஒற்றுமை திகழ்வதாகவும் நடப்பு மற்றும் எதிர்கால சவால்களை எதிர்நோக்குவதற்கு விதையாகவும் ஒருமைப்பாடு திகழ்வதாக

அவர் சுட்டிக்காட்டினார்.

60 ஆண்டுகளுக்கு முன் நாட்டின் மீதான நேசமும் , தேசப்பற்றும்தான் சுதந்திரம் அடைவதற்கான உறுதியையும் , அர்ப்பணிப்பையும்,தியாகத்தையும் மக்களிடையே விதைத்ததாக பேரரசர் நினைவு கூர்ந்தார். நாட்டின் சுதற்திரத்திற்காக போராடிய தலைவர்கள் மற்றும் வீரர்களின் தியாகங்களையும் சேவைகளையும் மக்கள் என்றும் நினைவு கூறி பாராட்டவேண்டும் என Al Sultan Abdullah கேட்டுக்கொண்டார். நாட்டின் இறையாண்மையை பாதுகாப்பதில் பாதுகாப்பு படையினர் சேவையை ஆற்றுவதற்கும் , நாட்டின் சுதந்திரத்திற்காக மக்களின் ஒற்றுமையும் பெரும் பங்காற்றியிருப்பதையும் அவர் தெரிவித்தார். ஒற்றுமையையும் ஐக்கியத்தையும் நிலைநாட்டும் கூட்டுப் பொறுப்பை தலைவர்களும் மக்களும் கொண்டிருப்பதாகவும் AL Sultan Abdullah வலியுறுத்தினார்.

 Tags
Says king

to harmony

unity is key

well being of people country


செமினி சுத்திகரிப்பு நிலையம் மீண்டும் செயல்படுகிறது

கோலாலம்பூர், ஜன 1 – மாசு தூய்மைக் கேட்டினால் நேற்றிரவு 7 மணி தொடங்கி

நான்கு மணி நேரம் மூடப்பட்டிருந்த செமினி சுத்திகரிப்பு நிலையம் மீண்டும் செயல்படத் தொடங்கியது. Jenderam Hilir நீர் குழாய் மையத்தில் ஏற்பட்ட மாசு தூய்மைக் கேட்டினால் செமினி சுத்திகரிப்பு நிலையம் மூடப்பட்டதால் ஆண்டு இறுதி விடுமுறைக் காலத்தில் கிள்ளான் பள்ளத்தாக்கில் நீர் விநியோக தடை ஏற்பட்விருந்தது. எனினும் பல முறை நீர் பரிசோதனைக்குப் பின் அந்த சுத்திகரிப்பு நிலையம் மீண்டும் செயல்படத் தொடங்கியதாக சிலாங்கூர் மந்திரிபுசார் தமது டுவிட்டரில் பதிவிட்டுள்ளார்.

 Tags
resumes operation

Semenyih

shut down

water Treatment plant


சிங்கப்பூர் குழுவை  7 – 0  கோல் கணக்கில் மலேசியா  வீழ்த்தியது.

நொம்பென் , மே 12 – சிங்கப்பூர் குழுவை 7- 0 என்ற கோல் கணக்கில் வீழ்த்தியதன் மூலம் சீ போட்டியில் Harimau மலேசிய குழுவின் போராட்டம் ஒரு முடிவுக்கு வந்தது. பயிற்சியாளர் E.Elavarasan தலைமையிலான மலேசிய குழுவினர் அரையிறுதி ஆட்டத்திற்கு தேர்வு பெறத் தவறியது காந்பந்து ரசிகர்களுக்கு பெரும் ஏமாற்றமாக இருந்தாலும் பி.பிரிவின் நேற்றைய கடைசி ஆட்டத்தில் சிங்கப்பூர் குழுவை கூடுதல் கோல் கணக்கில் வீழ்த்தியது ஆறுதலாக அமைந்தது என்று கூறலாம். நேற்றைய ஆட்டத்தில் மத்திய திடல் ஆட்டக்காரரான T. Saravanan அடுத்தடுத்து 4 கோல்களை அடித்தார். மலேசிய குழுவிற்கான இதர மூன்று கோல்களை Haqimi Azim Rosli , Mukhairi Ajmi Mahadi, Aiman Afif Mohd Afizul ஆகியோர் அடித்தனர்.

 Tags
7-0 in

B match

final group

football

malaysia

sea games

singapore

Team

thrash


பத்தாங் காலி நிலச்சரிவில் உயிரிழந்தவர்களுக்கு, ஆசிரியர்களும், மாணவர்களும் மெளன அஞ்சலி

கோலாலம்பூர், ஜாலான் ஈப்போவிலுள்ள, Mun Choong சீன பள்ளியில், இன்று காலை மாணவர் ஒன்றுகூடலின் போது, பத்தாங் காலி நிலச்சரிவில் உயிரிழந்தவர்களை நினைவுக்கூரும் வகையில் மெளன அஞ்சலி செலுத்தப்பட்டது. விடுமுறைக்கு பின்னர், புத்தாண்டில் பள்ளி இன்று திறக்கப்பட்டதை முன்னிட்டு நடைபெற்ற அந்த ஒன்றுகூடலை, பள்ளியின் புதிய தலைமையாசிரியர் உரையாற்றி தொடக்கி வைத்த வேளை; நிலச்சரிவில் உயிரிழந்த ஆறு ஆசிரியர்களுக்கு பதிலாக அப்பள்ளிக்கு மாற்றப்பட்டிருக்கும் புதிய ஆசிரியர்களையும் அவர் அறிமுகம் செய்து வைத்தார். பள்ளி வளாகத்திற்கு வெளியிலிருந்து பெற்றோர்களும் அந்த ஒன்றுகூடலை பார்த்தனர். கடந்த மாதம் 16-ஆம் தேதி, பத்தாங் காலியிலுள்ள, Father’s Organic Farm-மில் நிகழ்ந்த நிலச்சரிவில் 31 பேர் உயிரிழந்த வேளை, அதில் அறுவர் Mun Choong சீன பள்ளி ஆசிரியர்கள் ஆவர். அதோடு, அப்பள்ளியை சேர்ந்த மூன்று மாணவர்கள், சிற்றுண்டிச்சாலை நடத்துனர், அவரது பணியாளர் ஆகியோரும் அச்சம்பவத்தில் உயிரிழந்தனர்.

 Tags
Batang Kali

Landslide

lives

lost

Pay

silent

students

teachers

tribute


சிங்கப்பூரில் 3 மலேசியர்களின் மரண தண்டனை ஏப்ரல் வரை ஒத்தி வைப்பு

கோலாலம்பூர்,  ஜன   22 –  சிங்கப்பூருக்குள் போதைப் பொருள் கடத்திய  3 மலேசியர்களின் மரண  தண்டனை இவ்வாண்டு ஏப்ரல் வரை ஒத்தி வைக்கப்பட்டுள்ளது.

அவர்களின் மேல் முறையீடு  ஒத்தி வைக்கப்பட்டிருப்பதை அடுத்து  அவர்களது தண்டனை நிறைவேற்றப்படுவதும் ஒத்தி வைக்கப்பட்டிருப்பதாக,  அவர்களது வழக்கறிஞர்  ஒங்  யிங் பிங்   உறுதிப்படுத்தினார்.

தங்களது வழக்கறிஞருக்கு இடையில்  தனிப்பட்ட முறையில்  பரிமாறப்பட்ட கடிதங்கள் , தங்களுக்கு தெரியாமலும் தங்களது அனுமதி  இன்றியும்  பிரதி எடுக்கப்பட்டு  தேசிய சட்டத் துறையின் பார்வைக்கு சென்றிருப்பதாக  அந்த மூன்று மலேசியர்களும் தங்களின்  மேல் முறையீட்டில் குறிப்பிட்டுள்ளனர்.

அவர்களது மேல் முறையீடு கடந்த ஜனவரி 20-ஆம்  தேதி செவிமடுக்கப்படவிருந்தது.

எனினும்  தலைமை நீதிபதி  சுந்தரேஷ் மேனன்,  தேசிய சட்டத் துறையிடமிருந்து மேல் விபரங்களை கேட்டிருப்பதால்,  அந்த மேல் முறை முறையீடு  ஏப்ரல்  8-ஆம் தேதி வரை  ஒத்தி வைக்கப்பட்டது.

கைதிகளுக்கும் வழக்கறிஞருக்கும் இடையில் பரிமாறபட்ட  கடிதங்களை  தேசிய சட்டத் துறை கோரியதா  இல்லையா எனும் விபரங்கள்  நீதிமன்றத்திற்கு தெரிய வரவேண்டுமென  என  தலைமை நீதிபதி  உத்தரவிட்டுள்ளார்.

பன்னீர் செல்வம் பரந்தாமன்,  தட்சணாமுர்த்தி  கட்டையா,  சாமிநாதன் செல்வராஜு உட்பட 13 பேர்   , சிங்கப்பூர் மேல் முறையீட்டு நீதிமன்றத்தில் மேல் முறையீடு  செய்துள்ளனர். அவர்களில்  12 பேருக்கு  மரண தண்டனை விதிக்கப்பட்டுள்ளது. மற்றொரு மலேசியரான  கோபி ஆவெடியன்  சிங்கப்பூருக்குள் ஹெரோய்னைக் கடத்த  முயன்றதற்காக  15 ஆண்டுகள் சிறைத் தண்டனையை  எதிர்நோக்கியுள்ளார்.

 Tags
Datchinamurthy Kataiah

death row

malaysian

Pannir Selvam Pranthaman

Saminathan Selvaraju

singapore


ஆக்ரோஷமான மரப்பல்லி ; சிறார்களின் விளையாட்டுப் பொருளான ஆச்சரியம் !

தாய்லாந்து மக்களால் மிகவும் அஞ்சப்படுகின்றன, ஒரு வகை ஆக்ரோஷமான ஊர்வன இனத்தை சேர்ந்த Gecko Lizard என அழைக்கப்படும் மரப்பல்லியுடன் மூன்று சிறுவர்கள் விளையாடும் காணொளி ஒன்று Tik Tok சமூக ஊடகத்தில் வைரலாகியுள்ளது.

அதே சமயம், உண்மையில் அது மரப்பல்லிதானா என சமூக ஊடக பயனர்களை அந்த காணொளி குழப்பமடையவும் செய்துள்ளது.

மரப்பல்லிகள் விஷம் அற்றவை. எனினும், அவை கடித்தால் இரத்தம் வரும் என்பதோடு, கடித்தவுடன் அவை தாடையை பூட்டிக் கொள்ளும் என்பதால் அந்த கடியிலிருந்து அவ்வளவு எளிதில் விடுபட முடியாது.

அதனால், அரிய வகை விலங்கினமானாலும், தாய்லாந்து மக்கள் மிகவும் அஞ்சுகின்ற விளங்கினமாகவும் மரபல்லி திகழ்கிறது.

அதனால், சிறுவர்கஅல் மரப்பல்லியை விளையாட்டு பொருளாக்கி விளையாடிக் கொண்டிருக்கும் அந்த காணொளி இதுவரை எட்டாயிரத்துக்கும் அதிகமான முறை பகிரப்பட்டுள்ளது.

 Tags
become

children's toys

Violent Gecko lizards


போலீசாரின் அழைப்புகளை தொடர்ந்து புறக்கணித்ததால், அதிகாலை மூன்று மணிக்கு சனுசி கைதுச் செய்யப்பட்டார் ; போலீஸ் படை தலைவர் விளக்கம்

கோலாலம்பூர், ஜூலை 19 – போலீசாரின் தொலைப்பேசி அழைப்புகளை தொடர்ந்து புறக்கணித்ததால் தான், டத்தோ ஸ்ரீ முஹமட் சனுசி மாட் நோர் அதிகாலை மணி மூன்றுக்கு கைதுச் செய்யப்பட்டதாக, தேசியப் போலீஸ் படைத் தலைவர் டான் ஸ்ரீ ரசருடின் ஹுசைன் தெரிவித்தார்.

சனுசியையும், அவரது செயலாளர்களையும் தொடர்புக் கொள்ள போலீஸ் பல முறை முயன்றது.

அவை அனைத்தும் தோல்வியில் முடிந்தன. குறிப்பாக, சனுசியின் அந்தரங்க செயலாளர் போலீசாரின் அழைப்பை துண்டித்தார்.

அதனால், கெடா மாநில போலீசாரை தொடர்புக் கொண்ட போது அவர் அங்கு இல்லை என்பது தெரிய வந்தது.

அதே சமயம், திங்கட்கிழமை இரவு அவர் ஆஸ்ட்ரோ அவானி நேரலையில் கலந்து கொள்ள அட்டவணையிடப்பட்டிருந்தது. எனினும், அந்நிகழ்ச்சியிலும் அவர் கலந்து கொள்ள வில்லை. அதனால், அவரை தேடிய போது, பின்னிரவு மணி 2.30 வாக்கில், அவர் மோண்ட் கியாராவில் இருப்பது தெரிய வந்தது.

அதனால், நீதிமன்றத்திற்கு கொண்டு செல்லவே அவர் கைதுச் செய்யப்பட்டதாக, ரசாருடின் தெளிவுப்படுத்தினார்.

அதோடு, நிந்தனை சட்டத்தின் கீழ், முன் அறிவிப்பு இன்றி ஒருவரை கைதுச் செய்யும் அதிகாரம் போலீசுக்கு உள்ளதையும் அவர் சுட்டிக் காட்டினார்.

 Tags
from police

IGP on 3am arrest

Sanusi kept rejecting calls

says


பெட்ரோல் நிலைய  தூணில் லோரி  மோதியது ஓட்டுனருடன் பெண் உதவியாளரும் காயம்

பத்து பஹாட், ஜூலை 3 – பெட்ரோல் நிலைய தூணில் லோரி ஒன்று மோதியதில் அதன் ஓட்டுனரும் பெண் உதவியாளரும் காயம் அடைந்தனர். பத்து பஹாட்டிற்கு அருகே Taman Semerah வில் பெட்ரோல் நிலையத்தில் இச்சம்பவம் நிகழ்ந்தது. தேங்காய் ஏற்றியிருந்த அந்த லோரி கட்டுப்பாட்டை இழந்து பெட்ரோல் நிலைய தூணில் மோதியபோது அதன் ஓட்டுனர் இருக்கையிலேயே சிக்கிக் கொண்டார். சம்பவம் நிகழ்ந்த இடத்திற்கு வந்த Penggaram தீயணைப்பு மற்றும் மீட்புப்படை வீரர்கள் சுமார் மூன்று மணி நேர போராட்டத்திற்குப் பின் லோரி ஒட்டுனரை மீட்டு அவரை மருத்துவமனைக்கு அனுப்பி வைத்தனர். அவரது உதவியாளரான 34 வயதுடை பெண் முகம் மற்றும் நெஞ்சில் சொற்ப காயத்திற்கு உள்ளானார்.

 Tags
as lorry crashes

into petrol station piller

Two injured


கார் ஓட்டும் போது கைத்தொலைபேசியை பயன்படுத்தாதீர் : 1,000 ரிங்கிட் அபராதம் மற்றும் சிறை தண்டனை

ஜோர்ஜ் டவுன் , ஜூன் 23 – பினாங்கில் பெண் ஒருவர் கார் ஓட்டும் போது தனது கைத்பேசியை மடியில் வைத்து கொண்டு வாகனத்தை செலுத்திய குற்றத்திற்காக அபராதம் வழங்கப்பட்டது.

Candi Wan, என்ற பெண் தனது குடும்பத்தினரோடு சுற்றுலாவிற்கு சென்று கொண்டிருந்த நிலையில் அவரது சகோதிரி கைத்தொலைபேசியை மடியில் வைத்து கொண்டு “waze” எனப்படும் வழிகாட்டும் செயலியை பயன்படுத்தி கொண்டிருந்ததை போலீஸ் கவனித்து , அபராதத்தை வழங்கியுள்ளனர்.

அனைவரும் முறையான போன் ஹோல்டரை பயன்படுத்தி தங்களது கைத்தொலைபேசியை உபயோகிக்கும்படி பினாங்கு காவல் துறை தெரிவித்துள்ளது.

இல்லையெனில் அதிகபட்சம் 1,000 ரிங்கிட் அபராதம் அல்லது 3 மாதங்கள் சிறை தண்டனையும் விதிக்கப்படும்.

 Tags
No phone

on the lap

while driving


அன்வார்  அரசாங்கம்  கவிழும்  – ஹடி அவாங்

கோலாலம்பூர், மார்ச் 1 – பிரதமர் டத்தோஸ்ரீ அன்வார் இப்ராஹிம் தலைமையிலான இன்றைய அரசாங்கம் விரைவில் கவிழ்ந்துவிடும் என பாஸ் தலைவர் அப்துல் ஹாடி அவாங் தெரிவித்திருக்கிறார். தேசிய சமயவாதிகளுடனான கலந்துரையாடல் கூட்டத்தில் உரையாற்றியபோது அவர் இதனை தெரிவித்தார். தமது கட்சியுடன் கூட்டணியைக் கொண்டுள்ள பெரிக்காத்தான் நேசனலின் முக்கிய உறுப்புக் கட்சியான பெர்சத்து இதற்கான வியூகத்தை வகுக்கிறதா என்று மாராங் நாடாளுமன்ற உறுப்பினருமான ஹடி அவாங் தெரிவிக்கவில்லை.

பக்காத்தான் ஹராப்பான் தலைமையிலான நடப்பு அரசாங்கம் கவிழ்ந்தால் எதிர்க்கட்சியை குறைகூறக்கூடாது என நேற்று ஹடி அவாங் நாடாளுமன்றத்தில் கூறியிருந்தார். 22 மாத காலம் நாட்டின் நிர்வாகத்திலிருந்த டாக்டர் மகாதீர் தலைமையிலான பக்கத்தான் ஹரப்பான் அரசாங்கம் முன்பு கவிழ்வதற்கான நடவடிக்கையை தாம் முன்னெடுத்தாகவும் ஹாடி இதற்கு முன்னர் கூறியிருந்தார்.

 Tags
Anwar's government

Hadi

will fall


கடும் வெப்பத்தினால்  ஏற்பட்ட  உடல்  பாதிப்பு   12 வயது  சிறுவன் மரணம்

கோலாலம்பூர். மே 2 – நாட்டில் தற்போது இருந்துவரும் மோசமாக சூழ்நிலை மேலும் ஒரு சிறுவனின் உயிரை பறித்துள்ளது. கடுமையான வெப்ப சூட்டின் தாக்கத்தினால் வெப்ப பக்கவாதம் என்ற பாதிப்பினால் Airiel Syaahren Syahrol என்ற 12 வயது சிறுவன் குளுவாங் Enche Besar Hajjah Khalsom மருத்துவமனயில் இன்று காலை மரணம் அடைந்தான். நான்கு பேர் கொண்ட குடும்பத்தில் இரண்டாவது பிள்ளையான Airiel காய்ச்சல் வாந்தி, வயிற்றுப் போக்கு , தசை பிடிப்பு போன்ற பிரச்சனையால் பாதிக்கப்பட்டிருந்ததாக அவனது தந்தை Syahrol Azmi தெரிவித்தார்.

 Tags
A 12-year-old

boy

heat stroke

is suspected

latest

to be the

victim of


நெஞ்சு வலியால் சரிந்து விழுந்த ஆடவரை CPR முதலுதவி செய்து காப்பாற்றிய பெண் !

மலாக்கா, ஜன 30-மலாக்காவில், பூப்பந்து விளையாட்டின் போது, மாரடைப்பு காரணமாக திடீரென சரிந்து விழுந்த ஆடவரை, 55 வயது கிறிஸ்தில் ஐ தெங் எனும் பெண் ஒருவர் CPR முதலுதவி செய்து காப்பாற்றிய சம்பவம் பாராட்டுகளை பெற்றுள்ளது.

இரவு மணி ஒன்பது வாக்கில், மூத்த விளையாட்டாளர்களுக்கான காலிறுதிச் சுற்று ஆட்டம் நடைபெற்றுக் கொண்டிருந்த சமயத்தில் அச்சம்பவம் நிகழ்ந்தது.

கோத்தா பாரு ஆசிரியர் பயிற்சி கழகத்தை பிரதிநிதித்து விளையாடிக் கொண்டிருந்த 55 வயது ஆடவர், திடீரென நெஞ்சு வலியால் சரிந்ததை கண்ட, மலாக்கா தெங்ஙா St John Ambulance சங்கத் தலைவருமான கிறிஸ்தில் ஓடிச் சென்று அவருக்கு முதலுதவி வழங்கியதை அடுத்து அவ்வாடவர் உயிர் பிழைத்தார்.

 Tags
during badminton match

saves life of man

who collapsed

Woman performs CPR


தனிநபர் வாகனங்களில் இனி Roadtax சாலை வரியை காட்சிக்கு வைக்க தேவையில்லை

தனிநபர் வாகனங்களில் இன்று தொடங்கி, Roadtax சாலை வரியை காட்சிக்கு வைக்க தேவையில்லை என, போக்குவரத்து அமைச்சர் அந்தோணி லோக் தெரிவித்தார்.

மாறாக, JPJ சாலை போக்குவரத்து துறையின் அகப்பக்கத்திலுள்ள, e-LKM மற்றும் e-LMM வாயிலாக அல்லது விவேக கைபேசிகளில் MyJPJ செயலியை பதிவிறக்கம் செய்வதன் வாயிலாக, வாகனமோட்டிகள் தங்கள் சாலை வரியை எளிதாக பயன்படுத்த முடியும்.

JPJ சாலை போக்குவரத்து துறையின், சாலை வரி மற்றும் ஒட்டுனர் உரிமத்தை புதுப்பிப்பது, போன்ற முக்கிய சேவைகளை இலக்கவியல்மயமாக்கும் திட்டத்திற்கு ஏற்ப அந்நடவடிக்கை மேற்கொள்ளப்படுகிறது.

முதலில் மோட்டார் சைக்கிள்கள் உட்பட தனிநபர் வாகனங்களை மட்டுமே உட்படுத்தி அறிவிக்கப்பட்டிருக்கும் அந்த திட்டம் பின்னர் கட்டங் கட்டமாக இதர பிரிவுகளுக்கும் விரிவுப்படுத்தப்படும் என அந்தோணி லோக் தெரிவித்தார்.

 Tags
need to show

no longer

Private vehicles

road tax


திறந்த டோல் கட்டண முறையை செயல்படுத்தவிருக்கிறது DUKE நெடுஞ்சாலை

இவ்வாண்டு செப்டம்பர் அமலுக்கு வரும் என எதிர்ப்பார்க்கப்படும், திறந்த டோல் கட்டண முறையில், DUKE நெடுஞ்சாலையும் இணைந்துள்ளது.

அதன் வாயிலாக, இதுவரை அத்திட்டத்தில் இணைந்த நெடுஞ்சாலைகளின் எண்ணிக்கை 12-ஆக அதிகரித்துள்ளதாக, பொதுப் பணி அமைச்சர் டத்தோ ஸ்ரீ அலெக்சண்டர் நந்தா லிங்கி தெரிவித்தார்.

முன்னதாக, சுங்கை பெசி எக்ஸ்பிரஸ்வே, நியூ பந்தாய் எக்ஸ்பிரஸ்வே, அம்பாங் – கோலாலம்பூர் அடுக்கு நெடுஞ்சாலை, கத்ரி நெடுஞ்சாலை, பினாங்கு பாலம், பட்டர்வெர்த் கூலிம் நெடுஞ்சாலை, டாமான்சாரா பூச்சோங் நெடுஞ்சாலை, SPRINT நெடுஞ்சாலை, ஷா ஆலாம் எக்ஸ்பிரஸ்வே, SMART சுரங்கப்பாதை, கோலாலம்பூர் – புத்ராஜெயா நெடுஞ்சாலைகளில் இந்த திறந்த டோல் கட்டண முறையை செயல்படுத்த இணக்கம் காணப்பட்டது.

அடுத்தாண்டின் மூன்றாம் காலாண்டில் முழுமையாக அமலுக்கு வரவுள்ள Multi Lane Fast Flow திட்டத்தின் முன்னோடியாக இந்த்க திறந்த டோல் கட்டண திட்டம் செயல்படுத்தப்படுகிறது.

 Tags
DUKE to implement

open toll

payment system


சிலாங்கூரில் மலாய்க்காரர்களின்  வாக்குகள் திரும்பினால் பெரிக்காத்தான்  வெற்றி பெறுவது  சாத்தியமே கைரி  கூறுகிறார்

கோலாலம்பூர், ஜூலை 28 – அடுத்த மாதம் நடைபெறும் சிலாங்கூர் தேர்தலில் மலாய்க்காரர்களின் வாக்குகள் அதிகரித்து மலாய்க்காரர்கள் அல்லாதார் வாக்களிக்க செல்வது குறைந்தால் சிலாங்கூரில் பெரிக்காத்தான் நேசனல் வெற்றி பெற முடியும் என அம்னோ இளைஞர் பிரிவின் முன்னாள் தலைவரான கைரி ஜமாலுடின் தெரிவித்தார். சிலாங்கூரில் பக்காத்தான் ஹராப்பான் – தேசிய முன்னணி கூட்டணி தோல்வியடையும் சாத்தியம் இல்லையென்று கூறமுடியாது. பெரிக்காத்தான் நேசனலுக்கான பெரும்பாலான மலாய்க்காரர்களின் வாக்குகள் திரும்பினால் சிலாங்கூரில் அதிர்சி ஏற்படலாம் என அவர் கூறினார். அதோடு மாநிலங்களின் தேர்தல் முடிவு அம்னோவில் அக்கட்சியின் தலைவர் டத்தோஸ்ரீ அகமட் ஸாஹிட் ஹமிடி செல்வாக்கை முடிவு செய்வதாகவும் இருக்கும் என கைரி தெரிவித்தார். சிலாங்கூரில் பி,கே.ஆர் மற்றும் DAP யைவிட அம்னோ குறைவான இடங்களில்தான் வெற்றி பெறும் என்றும் அவர் ஆருடம் கூறியுள்ளார்.

 Tags
dip in non-Malay turnout

in Malay vote

khairy

Not impossible Perikatan could take Selangor with swing


போர்ட் டிக்சனில்  நிகழ்ந்த விபத்தில்  3 இந்தியர்கள் பலி

போர்ட் டிக்சன், பிப் 14 – போர்ட் டிக்சனை நோக்கிச் செல்லும் சிரம்பான் – போர்ட் டிக்சன் நெடுஞ்சாலையில் 2 வாகனங்களை உட்படுத்திய விபத்தில் 3 இந்தியர்கள் உயிரிழந்தனர்.

உயிரிழந்தவர்கள் 35 வயது ஆர். மோகனா, 51 வயது எம்.பங்கஜவள்ளி, 16 வயது எஸ், ஜெகனாத் என அடையாளம் காணப்பட்டிருப்பதாக , போர்ட் டிக்சன் மாவட்ட போலீஸ் தலைவர் அய்டி ஷாம் மொஹமெட் ( Aidi Sham Mohamed ) தெரிவித்தார்.

அந்த மூவரும், Toyota Hilux வாகனத்துடன் மோதி விபத்துக்குள்ளான Toyota Camry காரில் பயணித்தவர்கள் என அவர் குறிப்பிட்டார்.

இவ்வேளையில் அக்காரை ஓட்டிய எஸ். சண்முகம், அவரோடு பயணித்த எஸ். தீபன் குமார் , எல். வினிஷா ஆகியோருக்கு கையிலும், விலா எலும்பிலும் முறிவு ஏற்பட்டதாக அவர் கூறினார்.

விபத்துக்குள்ளான Toyota Camry காரில் பயணித்த அனைவரும் , சிலாங்கூர் அம்பாங்கைச் சேர்ந்தவர்கள் எனவும் அய்டி ஷாம் தெரிவித்தார்

 Tags
crash

fatal

identity

Individuals

of-three

port dickson identified


12 ஆவது  உலகத்  தமிழாராய்சி  மாநாடு; ஏற்று  நடத்த சிங்கப்பூர், தமிழ்நாடு &  பாண்டிச்சேரி முன்வந்துள்ளன

கோலாலம்பூர், ஜூலை 24 – மலேசியாவில் நேற்று முடிவுற்ற 11ஆவது மாநாடு வெற்றிகரமாக முடிவுற்றது குறித்து அதன் ஏற்பாட்டாளர்களுக்கு தமது பாராட்டையும் நன்றியும் தெரிவித்துக்கொண்டுள்ளார் உலக தமிழாராய்சி நிறுவனத்தின் தலைவர் டாக்டர் த . மாரிமுத்து.

அடுத்ததாக 12வது மாநாட்டை ஏற்று நடத்துவதற்கு சிங்கப்பூர் , தமிழ் நாடு மற்றும் பாண்டிச்சேரி ஆகியவை முன்வந்திருப்பதாகவும் அவர் கூறினார்.

தமிழ் நாட்டில் ஏற்கனவே மாநாடு நடந்துள்ளதால் 12ஆவது உலகத் தமிழாராய்ச்சி மாநாட்டை நடத்தும் வாய்ப்பு தங்களுக்கு வழங்கப்பட வேண்டும் என சிங்கப்பூரிலிருந்து பலமான கோரிக்கை வநதிருப்பதாகவும், எனினும் இது குறித்து பல்வேறு அம்சங்களை பரிசீலனை செய்த பின்னர் உலகத் தமிழாராய்ச்சி நிறுவனம் பின்னர் தனது முடிவை அறிவிக்கும் என மாநாட்டின் நிறைவு நாளில் உரையாற்றியபோது மாரிமுத்து இத்தகவலைப்தெரிவித்தார்.

இதனிடையே 11வது உலகத் தமிழாராய்ச்சி மாநாடு வெற்றிகரமாக நடைபெறுவதற்கு ஒற்றுமை அரசாங்கத்தின் சார்பில் முழு ஆதரவை வழங்கிய பிரதமர் டத்தோஸ்ரீ அன்வார் இப்ராஹிம் , மாநாட்டின் இணைத் தலைவர்களான மனித வள அமைச்சர் சிவக்குமார், ம.இ.காவின் தேசிய துணைத்தலைவரான டத்தோஸ்ரீ எம். சரவணன், இம்மாநாடு சிறப்பாக நடந்தேறுவதற்கு துணை நின்ற ஓம்ஸ் அறவாரியத்தின் தலைவர் ஓம்ஸ் தியாகராஜன், மலாயா பல்கலைக்கழகத்தின் இந்திய ஆய்வியல் துறை பொறுப்பாளர்கள், மலேசியா மற்றும் உலகின் பல நாடுகளிலிருந்தும் கலந்து கொண்ட பேராளர்கள், பார்வையாளர்கள் அனைவருக்கும் அவர் தமது நன்றியை தெரிவித்துக் கொண்டார்.

 Tags
12th World Tamil research conference;

Accept conduct Singapore

Tamil Nadu & Pondicherry have come forward


சுங்கை பூலோவில் 6 தளவாட தயாரிப்பு தொழிற்சாலைகள் தீயில் சேதம்

சுங்கை பூலோ, ஆக 21 – சுங்கை பூலோ, கம்போங் பாருவில் ஒரே வரிசையில் அமைந்துள்ள 6 தளவாட தயாரிப்பு தொழிற்சாலைகள் நேற்று தீயில் சேதமுற்றன.

மதியம் மணி 4.50க்கு இத்தீச்சம்பவம் பற்றிய தகவல் கிடைத்ததும் 4 தீயணைப்பு நிலையங்களிலிருந்து 12 நிமிடத்தில் சம்பவ இடத்தை அடைந்த தீயணைப்பு வீரர்கள் தீயை கட்டுப்பாட்டுக்குள் கொண்டு வர கடுமையாக போராடினர்.

அவ்விபத்தில் உயிருடர்சேதம் ஏதும் ஏற்படவில்லை என சிலாங்கூர் தீயணைப்பு மற்றும் மீட்புத் துறை தெரிவித்துள்ளது.

மிகப்பெரிய தீப்பிளம்பு கிளம்பியதால் அவ்வட்டாரத்தில் உள்ள மக்களிடம் அச்சம்பவம் பெரும் பரபரப்பை ஏற்படுத்தியதோடு அக்காணொளி பரவலாக சமூக ஊடகங்களில் பரவியது.

 Tags
Fire breaks out at 6 factories

in Sungai Buloh


தேசிய தினத்திற்கு  மாற்று   சின்னம் கருப்பொருள் பெரிக்காத்தான் நேசனலை சாடியது  Patriot  இயக்கம்

கோலாலம்பூர், ஆக 20 –
இம்மாதம்
31
ஆம் தேதி கொண்டாடப்படவிருக்கும் தேசிய தினத்திற்கு தனி சின்னம் மற்றும் தனி கருப்பொருளை பயன்படுத்துவதற்கு பெரிக்காத்தான் நேசனல் கூட்டணியின் நிர்வாகத்திலுள்ள
4
மாநிலங்கள் ஆலோசனை தெரிவித்திருக்கும் அரசாங்கத்திற்கு எதிரான போக்கு தொடர்பில்
Patriot
எனப்படும் விசுவாச இயக்கம் சாடியது
. Perlis, Kedah, Kelantan
மற்றும்
Terengganu
ஆகியவை கூட்டரசு அரசாங்கத்திலிருந்து வேறுபட்ட சின்னம் மற்றும் கருப்பொருளை பயன்படுத்தும் என்று வெளியான தகவலை தாம் கடுமையாக கருதுவதாக
Patriot-
ட்டின் தலைவரான ஓய்வுபெற்ற ராணுவ
brigadier-general

 Arshad Raji
தெரிவித்தார்
.

பெரிக்காத்தான் நேசனல் கூட்டணி நிர்வாகத்தின் கீழ் உள்ள நான்கு மாநிலங்களும் மாறுபட்ட சின்னம் மற்றும் கருப்பொருளை பயன்படுத்தும் ஆலோசனையை பெரிக்காத்தான் நேசனல் இளைஞர் பிரிவின் தலைவர்
Ahmad
Fadhli Shaari

தெரிவித்திருப்பது
,
நாட்டில் பின்பற்றப்படும் கூட்டரசு அனுகுமுறை கோட்பாட்டிற்கு எதிரானது என
Arshad Raji
கூறினார்
.
அரசாங்கத்திற்கு எதிரான எதிர்ப்பு போக்கை விசுவாச இயக்கம் கடுமையாக சாடுவதாக அவர் தெரிவித்தார்
.

 Tags
Patriot slams

PN over separate Merdeka Day logo

theme


ஷா ஆலாம் அரங்கை இடிக்கும் பணிகள் ; அக்டோபரில் தொடங்கும்

சிலாங்கூர், ஷா ஆலாம் அரங்கம், அக்டோபர் மாத தொடக்கத்தில் இடிக்கப்படும்.

அந்த அரங்கை, இம்மாதத்தில் இடிக்க முதலில் திட்டமிடப்பட்டிருந்தது. எனினும், தவிர்க்க முடியாத சில காரணங்களால், அட்டவணையில் மாற்றம் செய்யப்பட்டுள்ளதாக, சிலாங்கூர் மந்திரி பெசார் அமிரூடின் ஷாரி தெரிவித்தார்.

அரங்கை இடிக்கும் பணிகள் தாமதமாக தொடங்கப்பட்டாலும், இதற்கு முன் திட்டமிடப்பட்டதை போல, புதிய அரங்கின் கட்டுமானப் பணிகள், 2026-ஆம் ஆண்டின், மூன்றாம் காலாண்டு வாக்கில் முழுமைப்பெறுமென எதிர்ப்பார்க்கப்படுவதாக, அமிரூடின் சொன்னார்.

புதிய அரங்கை கட்டுவதற்கான செலவினம் குறித்து சம்பந்தப்பட்ட குத்தகை நிறுவனத்திடம் மீண்டும் பேச்சு வார்த்தை நடத்த வேண்டியிருப்பதால், பழைய அரங்கை இடிக்கும் நடவடிக்கையில் தாமதம் ஏற்பட்டுள்ளதாகவும் அவர் தெளிவுப்படுத்தினார்.

 Tags
in early October

Shah Alam Stadium

will be demolished


Spike Production வெளியீட்டில் “ராஜதந்திரம் The Piano” –  திரைப்படத்தை காணத் தவறாதீர்கள்

Spike Production வெளியீட்டில் “ராஜதந்திரம் The Piano” திரைப்படம் 29-ஆம் தேதி திரை அரங்குகளில் வெளியீடு காண்கிறது.

இப்படத்தின் இயக்குனரான ஏரன் ராவ் (Aaron Rao) மற்றும் டினாகரன் (Dinakaran) புதிய இயக்குனராக அறிமுகப்படுத்தப்பட்டுள்ளனர்.

அவ்வகையில் நிறைய திருப்பங்களை கொண்ட இப்படத்தை அனைவரும் தங்களது குடும்பத்தோடு பார்த்து ஆதரவு வழங்குமாறு படத்தின் இயக்குனர்கள் கேட்டு கொண்டனர்.

இத்திரைப்படம் ஷா அலாம், TSR சினிமாக்ஸ் திரை அரங்கில் நேற்று சிறப்பு காட்சி திரையிடப்பட்டது. அதில்

டத்தோ காமில் ஒத்மான் (Dato Kamil Othman), குனராஜ் (Tuan Gunaraj), டத்தோ சோலோமோன் (Dato Solomon) ஆகியோர் சிறப்பு விருந்தினராக கலந்து கொண்டனர்.

மேலும் இப்படத்தில் நடித்திருந்த கலைஞர்கள் தங்களது அனுபவங்களையும் பகிர்ந்து கொண்டனர்.வைரத்திற்கும் பியானோவில் இருந்து வரும் 4 இசைகளுக்கும் என்ன சம்பந்தம்? இதனை தெரிந்து கொள்ள அனைவரும் தங்களது குடும்பத்தினரோடு படத்தை திரையரங்குகளில் பார்த்து ரசிக்க திரைப்பட குழுவினர் அழைப்பு விடுத்துள்ளனர்.

 Tags
movie

new directors

premier

Rajathanthiram

The piano


விமானத்தில் பெண் பயணியிடம் தகாத முறையில் நடந்து கொண்ட ஆடவனுக்கு 2 ஆண்டுகள் சிறை தண்டனை

அமெரிக்கா, அக் 6 – அமெரிக்காவில் 2020-ஆம் ஆண்டில் விமானத்தில் தன்னுடன் பயணித்த சக பெண்ணிடம் தகாத முறையில் நடந்துக் கொண்ட 50 வயது அமெரிக்க ஆடவனுக்கு இரண்டு ஆண்டுகள் சிறை தண்டனை விதிக்கப்பட்டுள்ளது.

கிளீவ்லேன்டில் இருந்து லாஸ் ஏஞ்சல்ஸ்க்கு செல்லும் விமானத்தில் பயணித்தபோது, தன் பக்கத்தில் அமர்ந்திருந்த பெண்ணின் ஆடையின் உள் கைவிட்டு தடவியுள்ளான் அவ்வாடவன்.

தன்னை யாரோ தொடும் உணர்வில் எழுந்த அந்த பெண்மணி அவ்வாடவனின் செயலைக் கண்டு திகைத்து போய் அவனின் கையை உதறி விட்டு விமான பணியாளர்களிடம் நடந்ததைக் கூறியுள்ளார்.

இதனிடையே அவ்வாடவன் குற்றவாளி என நிரூபிக்கப்பட்டதைத் தொடர்ந்து இரண்டு ஆண்டுகள் சிறை தண்டனையும் 40 ஆயிரம் டாலர் அபராதமும் விதிக்கப்பட்டுள்ளது.


பக்காத்தான் –  தேசிய முன்னணி  தேர்தல் ஒத்துழைப்பு அடுத்த மாதம்   முடிவு

ஷா அலாம், ஜன 11 – சிலாங்கூர் மாநில தேர்தலுக்காக பக்காத்தான் ஹராப்பான் மற்றும் தேசிய முன்னணிக்கிடையே எத்தகைய ஒத்துழைப்பை ஏற்படுத்திக் கொள்வது என்பது குறித்து இந்த மாத இறுதியில் அல்லது அடுத்த மாதத்திற்குள் முடிவு செய்யப்படும் என சிலாங்கூர் மந்திரிபுசார் டத்தோஸ்ரீ Amiruddin Shari தெரிவித்திருக்கிறார். இந்த விவகாரம் தொடர்பாக தேசிய முன்னணியில் பல்வேறு கட்சிகளுடன் அதிகாரப்பூர்வமற்ற பேச்சுக்களை நடத்தியுள்ளதாக அவர் கூறினார். எனினும் தேசிய முன்னணியுடன் அதிகாரப்பூர்வ பேச்சுக்கள் தொடங்கப்படும். இதற்கான செயல் திட்டங்களும் வரையப்படவிருப்பதாக Amiruddin Shari கூறினார்.

 Tags
BN

cooperation

decided

election

end

month

Pakatan

state


2022 ஆம் ஆண்டு  SPM தேர்வு  எழுதத்  தவறிய 10,000 பேர்   இவ்வாண்டு  எழுதுவர்

கோலாலம்பூர், ஜூலை 31 – 2022 ஆண்டு SPM தேர்வு எழுதத் தவறிய சுமார் 10,000 மாணவர்கள் அத்தேர்வை இவ்வாண்டு எழுதுவதற்கு பதிவு செய்து கொண்டுள்ளனர். இவ்வாண்டு SPM தேர்வு எழுதுவதற்கான பதிவு நாள் ஜூன் 30ஆம்தேதிவரை நீட்டிக்கப்பட்டதைத் தொடர்ந்து அத்தேர்வு எழுதுவதற்கு பதிவு செய்தவர்களின் எண்ணிக்கை அதிகரித்தாக கல்வி அமைச்சர் Fadhlina Sidek தெரிவித்தார். கடந்த ஆண்டு எஸ்.பி.எம் தேர்வில் தோல்வி கண்ட மற்றும் அந்த தேர்வு எழுதத் தவறியவர்கள் குறித்த புள்ளி விவரங்களை திரட்டியபோது சுமார் 30,000 பேர் அத்தேர்வை எழுதத் தவறியதாக கண்டறியப்பட்டது.

இறைவனின் அருளினால் அவர்களை நாங்கள் அடையாளம் கண்டதோடு அவர்கள் மீண்டும் SPM தேர்வை எழுதுவதற்கான பதிவு தேதி நீட்டிக்கப்பட்டதால் அந்த 30,000 பேரில் 10,000 பேர் தேர்வு எழுதுவதற்கு பதிவு செய்தனர் என தெரியவந்ததாக Fadhlina கூறினார். Sungai Patani க்கு அருகே AIMST பல்கலைக்கழகத்தில் Rock the School Edisi Megah Kedah 2023 திட்டத்தை தொடக்கிவைத்த பின் செய்தியாளர்களிடம் பேசியபோதுஅவர் இதனை தெரிவித்தார். இந்த நிகழ்வில் மனித வள அமைச்சர் வி.சிவகுமாரும் கலந்துகொண்டார்.

 Tags
10000 absent from SPM 2022

will resit exam this year


“பணம் உண்மையிலேயே மாங்காய் மரத்துலதான் காய்க்குதுங்கோ”

கர்நாடகா, மே 4 – மாங்காய் மரத்தில் என்ன பணமா காய்க்கிறது என்று கூறுவது வழக்கம். அது உண்மையென்றால் நம்புவீர்களா?

ஆந்திர மாநிலம் கர்நாடகாவில் நடத்தப்பட்ட திடீர் வருமான வரி சோதனையில் மாங்காய் மரம் ஒன்றின் மேல் ஒரு பெட்டியில் பணநோட்டுகள் பதுக்கப்பட்டிருந்தது கண்டெடுக்கப்பட்டுள்ளது.

பறிமுதல் செய்யப்பட்ட நோட்டுகளின் மொத்த மதிப்பு ரூபாய் ஒரு கோடி. அதாவது 550 ஆயிரம் ரிங்கிட்டாகும்.

ஆடவர்கள் இருவர் அந்த பெட்டியை ஆட்டோவில் எடுத்துச் செல்வதைப் பார்த்த அதிகாரிகள் சந்தேகத்தில் பரிசோதித்ததில் இது கண்டுபிடிக்கப்பட்டது.

எதிர்வரும் மே 10ஆம் திகதி அங்கு மாநில தேர்தல் நடைப்பெறவுள்ள நிலையில் இந்த பணநோட்டுகள் பறிமுதல் செய்யப்பட்டுள்ளன. காங்கிரஸ் கட்சியின் உறுப்பினரின் தம்பியின் வீட்டில் இந்த வருமான வரி சோதனைநடத்தப்பட்டது.

 Tags
"Money really

does grow

mango tree"

on the


அரசாங்கம் உதவி பெற்ற பள்ளிகளுக்கு கல்வி அமைச்சு பராமரிப்பு  உதவிகளை வழங்கும்

புத்ரா ஜெயா, செப் 15 – இவ்வாண்டு நாடு முழுவதிலும் உள்ள அரசாங்க உதவி பெற்ற பள்ளிகளுக்குப் பராமரிப்பு உதவிகளை கல்வி அமைச்சு வழங்கும் என தெரிவித்துள்ளது. 2021 ஆம் ஆண்டின் அரசாங்க உதவிபெற்ற பள்ளிகளுக்கான நிர்வாக உதவிக்கான வழிகாட்டியின் அடிப்படையிலும், 2023ஆம் ஆண்டின் அரசாங்க உதவி பெற்ற பள்ளிகளுக்கான நிர்வாக விதிமுறை உதவி திட்டத்தின் கீழ் உதவி நிதிகள் வழங்கப்படும் என கல்வி அமைச்சு தெரிவித்துள்ளது. 2023 ஆம் அண்டுக்கான வரவு செலவு திட்டத்தில் தமிழ் மற்றும் சீன தொடக்கப் பள்ளிகள் உட்பட அனைத்து பள்ளிகளுக்கும் பராமரிப்பு உதவிகளுக்காக 900 மில்லியன் ரிங்கிட் ஒதுக்கப்பட்டதற்கு ஏற்ப இந்த உதவி அமைவதாக கல்வி அமைச்சு வெளியிட்ட அறிக்கையில் தெரிவித்துள்ளது.

அரசாங்க பள்ளிகளில் கழிவறைகளை மேம்படுத்துவது மற்றும் பராமரிப்புக்கான சிறப்பு ஒதுக்கீடு குறித்து குறிப்பிட்ட சில தரப்பினர் கேள்வி எழுப்பியிருந்தது குறித்து தகவல் வெளியானதற்கு பதில் அளிக்கும் வகையில் கல்வி அமைச்சின் இந்த அறிக்கை அமைந்துள்ளது. சிறப்பு ஒதுக்கீடு அரசாங்கப் பள்ளிகளுக்கு வழங்கப்பட்ட போதிலும் அரசாங்க உதவிப் பெற்ற தமிழ் மற்றும் சீனப்பள்ளிகள் புறக்கணிக்ககப்படவில்லையென கல்வி அமைச்சு விளக்கம் அளித்துள்ளது.

 Tags
Education Ministry

Govt-aided schools

provided with maintenance assistance


முஸ்லீம் மதத்திற்கு மாறிய பெண் மீண்டும் கிறிஸ்துவ மதத்திற்கு திரும்ப விருப்பம் ; வருங்கால கணவரை பிரிந்ததால் எடுத்த முடிவு

கோலாலம்பூர், ஜூலை 27 – இஸ்லாம் மதத்தைத் துறந்து மீண்டும் கிறிஸ்துவ மதத்திற்குத் திரும்பும் முயற்சியாக, பெண் ஒருவர் நீதித்துறை சீராய்வு மனுவை தாக்கல் செய்துள்ளார்.

தனது வருங்கால கணவரை கரம்பிடிக்க ஏதுவாக, 2017-ஆம் ஆண்டு அப்பெண் இஸ்லாத்துக்கு மாறியதாக கூறப்படுகிறது.

எனினும், அவர்கள் திருமணம் செய்துக் கொள்ளாமலே பிரிவிட்டனர்.

அதனால், கூட்டரசு முவலாவ் (Muallaf) பதிவேட்டிலிருந்து தனது பெயர் நீக்கப்பட வேண்டுமென, சரவாக் மாநிலத்தை சேர்ந்த அப்பெண் செய்திருந்த கோரிக்கையை, தேசிய சட்டத் துறை அலுவலகம் நிராகரித்தாக பெர்னாமா செய்தி வெளியிட்டுள்ளது.

அரசியலமைப்பு சட்டத்தின், 121-வது பிரிவு, உட்பிரிவு 1A கீழ், அப்பெண் செய்திருக்கும் மனு, நீதித்துறை சீராய்வுக்கு ஏற்றது அல்ல என, கூட்டரசு அரசாங்க வழக்கறிஞர் சலேஹூடின் அலி உயர் நீதிமன்றத்தில் தெரிவித்தார்.

அது “அற்பமான மற்றும் எரிச்சலூட்டும் வழக்கு” என்பதால் நீதிமன்றம் அதனை தள்ளுபடி செய்ய வேண்டுமெனவும் அவர் கேட்டுக் கொண்டார்.

எனினும், அந்த மனுவை தாக்கல் செய்யக்கூடாது என, அரசியலமைபுச் சட்டத்தின் 121(1A) பிரிவு தடை எதையும் விதிக்கவில்லை எனவும், அப்பெண்ணின் மனு தொடர்பில் முடிவுச் செய்யும் சட்டப்பூர்வ கடமையை கூட்டரசு முவலாவ் (Muallaf) பதிவாளர் கொண்டிருப்பதாகவும், அப்பெண்ணை பிரதிநிதிக்கும் வழக்கறிஞர் இக்பால் ஹரித் லியாங் வாதிட்டார்.

அதனால், அவர் சமர்ப்பித்த நீதித்துறை சீராய்வு மனுவுக்கு, நீதிமன்றம் அனுமதி வழங்க வேண்டுமெனவும் அவர் கேட்டுக் கொண்டார்.

இரு தரப்பு வாதங்களையும் செவிமடுத்த நீதிபதி, தீர்ப்பு செப்டம்பர் மாதம் 21-ஆம் தேதி அறிவிக்கப்படுமென தெரிவித்தார்.

முஸ்லீம் ஆடவர் ஒருவரை திருமணம் செய்துக் கொள்ள ஏதுவாக, 2017-ஆம் ஆண்டு இஸ்லாம் மதத்தை தழுவிய அந்த 26 வயது பெண், பின்னர் அந்த திருமணம் கைகூடாமல் போகவே மீண்டும் கிறிஸ்துவ மதத்திற்கு திரும்ப ஏதுவாக, இவ்வாண்டு ஏப்ரலில் கூட்டரசு முவலாவ் (Muallaf) பதிவாளர், MAIWP இஸ்லாமிய மத கவுன்சல், மற்றும் மத்திய அரசாங்கத்தை பிரதிவாதியாக குறிப்பிட்டு அந்த சீராய்வு மனுவை தாக்கல் செய்துள்ளார் என்பது குறிப்பிடத்தக்கது.

 Tags
after splitting with fiance

Muslim convert wants to return to Christianity


கடுமையான மழையைத் தொடர்ந்து பாலிங்கில் திடீர் வெள்ளம்

அலோஸ்டார், செப் 22 – கெடாவில் பல பகுதிகளில் நேற்று மாலை 6 மணி முதல் இடைவிடாது பெய்த கடுமையான மழையினால் பாலிங்கில் கம்புங் கம்புங் இபோய் மற்றும் கம்புங் பாடாங் எம்பங் கில் திடீர் வெள்ளம் ஏற்பட்டது. இதனைத் தொடர்ந்து அந்த இரு கிராமங்களிலிருந்தும் 33 குடும்பங்களைச் சேர்ந்த 102 பேர் தற்காலிகமாக அமைக்கப்பட்ட இரண்டு நிவாரண மையங்களில் தங்கவைக்கப்பட்டனர். நேற்றிரவு மணி 11 அளவில் இஸ்லாஹிய தவர் பள்ளிவாசலில் 31 குடும்பங்களைச் சேர்ந்த 91 பேரும், தவர் ரில் உள்ள மஸ்ஜித் பிஞ்சுள் லுவார்-ரில் நேற்று நள்ளிரவு 12 மணிக்குப் பிறகு இதேர 11குடும்பங்களின் உறுப்பினர்களும் தங்கவைக்கப்பட்டதாக கெடா பேரிடர் நிர்வாகத்தின் தலைவர் மேஜர் முஹம்மது ஸுஹைமி முஹம்மது சாய்ந் வெளியிட்ட அறிக்கையில் தெரவித்தார்.

 Tags
102 mangsa

banjir

di Baling

dipindahkan

dua PPS


எனது பேத்தியை திட்டாதீர் !  உருகிக் கேட்ட பாட்டி

பாசீர் கூடாங், பிப் 22 – அண்டை வீட்டாரின் காரை கீறிய சிறுமியின் காணொளி ஒன்று டிக் டாக் சமூக வலைத்தளத்தில் வைரலானதைத் தொடர்ந்து, எனது பேத்தியை இனியும் திட்ட விட்டாமென உருகிக் கேட்டுக் கொண்டிருக்கிறார் அச்சிறுமியின் பாட்டி.

எப்போதும் கலகலப்பாக சுறுசுறுப்பாக இருக்கும் 8 வயதான தனது பேத்தி பவானி குடும்ப பிரச்சனையால், அமைதியாகி மன அழுத்தத்துக்கு ஆளாகியிருப்பதாக அவரது பாட்டி Fatimah தெரிவித்தார்.

அதனால், அவர் அண்டை வீட்டாரின் காரை கீறியிருக்கக் கூடுமென அவர் குறிப்பிட்டார்.

இதர சிறுவர்களைப் போன்ற வாழ்க்கை தனது பேத்திக்கு இல்லை. சிறு வயதிலே தாயிடம் இருந்து பிரிந்திருக்கும் பவானியை தாம் கவனித்துக் கொள்வதாகவும், அவளது தந்தையும் தூரமாக இருப்பதாக Fatimah தெரிவித்தார்.

அதோடு இருதய பாதிப்போடு உயர் ரத்த அழுத்தத்தால் பாதிக்கப்பட்டிருக்கும் தான், 300 ரிங்கி சமூக நல துறையின் உதவித் தொகையுடன் பவானியையும் கவனித்துக் கொள்ள வேண்டிய கஷ்டமான சூழலில் இருப்பதாகவும் அவர் கூறினார்.

இதனிடையே, வைரலான சம்பந்தப்பட்ட சிறுமியின் காணொளி, டிக் டாக்கில் பலரது கவனத்தைப் பெற்றிருப்பதோடு, சிலர் இனவாதமாக கூற்றுகளையும் பதிவிட்டிருந்தனர்.

 Tags
'I'm sorry

my grandson'

please don't criticize


12,800 ஒப்பந்த  மருத்துவர்களுக்கு மட்டும்தான் நிரந்தர வேலையா? போதாது !

கோலாலம்பூர், ஏப் 12 – 12,800 ஒப்பந்த மருத்துவர்களை நிரந்தர பணியில் சேர்த்துக்கொள்வதற்கு மட்டுமே அரசாங்கம் இணக்கம் தெரிவித்துள்ளது. ஆனால் இப்போதைக்கு 20,300 ஒப்பந்த மருத்துவர்கள் உள்ளனர். எஞ்சியோரின் நிலைமை என்னவாகும் என வினவியிருக்கிறது Hartal Doktor Kontrak இயக்கம்.

இதுதவிர, ஒவ்வொரு ஆண்டும், 5000 புதிய ஒப்பந்த மருத்துவர்கள் மருத்துவ துறையில் நுழைகின்றனர்.

எனவே 12,800 பேருக்கு மட்டுமே நிரந்தர வேலை வாய்ப்பு என்பது போதாத எண்ணிக்கை என Hartal Doktor Kontrak இயக்கத்தின் பேச்சாளர் டாக்டர் முகமட் யாசின் குறிப்பிட்டுள்ளார்.

இந்த பிரச்சனையை களைய,மருத்துவ துறையில் சுகாதார சேவைகள் ஆணையம் உருவாக்கப்பட வேண்டும் என நேற்று சுகாதார அமைச்சர் டாக்டர் சாலிஹா மன்சோரை சந்தித்து மகஜர் வழங்கிய பின்னர் டாக்டர் முகமட் யாசின் இவ்வாறு கூறினார்.

 Tags
absorbed

as many more

contract doctors

enter payroll

Hartal Doktor Kontrak

insufficient

into permanent

positions

says


அரசியல்  நிலைத்தன்மையை சீர்குலைப்பதை  நிறுத்துவீர்  ஜோகூர் சுல்தான் அறைகூவல்

ஜோகூர் ,மே 4 – அரசியல் நிலைத்தன்மையை சீர்குலைப்பதை நிறுத்திவிட்டு மலேசியாவின் சுபிட்சத்திற்கு முன்னுரிமையை வழங்கும்படி மேன்மை தங்கிய ஜோகூர் சுல்தான் Ibrahim Sultan Iskandar வலியுறுத்தியுள்ளார். நடப்பு அரசாங்கத்தின் நிலைத்தன்மை குறித்த அண்மைய தகவல்கள் குறித்து சுல்தான் Iskandar தமது கவலையை தெரிவித்திருக்கிறார். 15ஆவது பொதுத் தேர்தல் நடைபெற்று முடிந்து ஆறு மாதங்களாகி விட்டபோதிலும் தேர்ந்தெடுக்கப்பட்ட 222 நாடாளுமன்ற உறுப்பினர்களும் இன்னும் ஒன்றினைந்து செயல்பட முடியாமல் இருப்பதை அவர் சுட்டிக்காட்டினார். எல்லாவற்றுக்கும் மேலாக நடப்பு அரசாங்கத்தின் நிலைத்தன்மையை சிலர் கவிழ்ப்பதற்கு மேற்கொண்டு வரும் முயற்சியையும் சுல்தான் சாடினார். நாட்டின் அரசியல் நிலைத்தன்மையை ஏற்படுத்துவதில் நாடாளுமன்ற உறுப்பினர்களின் இயலாமை நாட்டின் சமுக மற்றும் பொருளாதாரத்திற்கு மட்டுமின்றி அனைத்தலக நிலையிலும் ஆரோக்கியமற்றதாக இருப்பதாக ஜோகூர் சுல்தான் தெரிவித்தார்.

 Tags
Enough is enough

of political

over talked

Says Johor Sultan

stability